Muskizko Udala - Gabonetako egitarau zabala dago Muskizen, familiako guzti-guztientzat\nGabonetako egitarau zabala dago Muskizen, familiako guzti-guztientzat\nJarduera ludiko eta kulturalez betetako egutegi oparoaz gozatu ahalko dute adin guztietako muskiztarrek abenduan, eta, batik bat, Gabonetan zehar. Beste jarduera batzuen artean, lehiaketak, txangoak eta diskotekak izango dira, 3 eta 18 urte arteko haur eta gazteentzat. Muskizko nagusiagoei begira ere hainbat ekitaldi antolatu dira Gabonetan, esate baterako, Urte Amaietako Kontzertua, Mello igoera eta Meatzari Aretoko zinea.\nHiru egunetan zehar, Gabonetako Haur Parkea izango da –Muskizko Udalak antolatua, Donibane pilotalekuan– herriko txikienen gozamenerako. Jolasak, musika, ludotekak, sorpresak, puzgarriak eta tailerretarako guneak eskainiko dira, abenduaren 27tik (asteartea) abenduaren 29ra arte, bi egunak barne, 11:00etatik 14:00etara eta 17:00etatik 20:30era.\nOraingo honetan, gainera, Gabonetako Haur Parkearen barruan, ekitaldi bereziak antolatu ditu Muskizko Udaleko Kultura Sailak. Abenduaren 27an (asteartea), Eriz Magoa izango da; 28an (asteazkena), mini diskoteka bat; eta 29an (asteazkena), haurrentzako antzezlan bat. Jarduera guzti horiek arratsaldeko 19:00etatik aurrera izango dira.\nIldo beretik, La Sebe Elkarteko jaia ere nabarmentzekoa da. Abenduaren 23an izango da, arratsaldeko 18:00etatik aurrera, Errota Zahar parkean. Beste ekitaldi batzuen artean, txiki kanpaina hotsez gozatu ahalko dute bertaratzen diren haur guztiek.\nMuskizko Gazteguneak, 12 eta 17 urte arteko gazteentzako jardueren artean, PS4-ko Fifa 17 lehiaketa antolatu du. Abenduaren 28an izango da, 18:00etatik aurrera, Gaztegunean bertan. Horretaz gain, bi txango ere badaude: lehenengoa Bilboko Lasergunera joateko izango da, abenduaren 27an, 16:00etatik aurrera; bigarrena, berriz, Gasteizen patinatzeko izango da, urtarrilaren 4an.\nAurreko urteetan izandako harrera kontuan hartuta, Lasergunera joateko bigarren txangoa antolatzea erabaki dute Gazteguneko langileek. Ildo beretik, aurrekariak ikusita, 18 urtetik hasi eta 30 urtera arte luzatu da Gasteizko izotz pistara patinatzera joateko jardueraren adin tartea.\nEuren Gabonetako diskoteka propioa ere izango dute nerabeek. DJ Paco artistak gidatuta, makillaje luminiszenteko jolas eta tailerrak egingo dira, besteak beste. Gazteentzako Gabonetako diskoteka hau abenduaren 23an izango da, 19:00etatik aurrera, Gaztegunean bertan.\nUrteroko ohiturari jarraiki, abenduaren 24an, Muskizko kaleetan zehar ibiliko da Olentzero, gure etxeko txikien gozagarri. Olentzero eta Mari Domingiren kalejira, arratsaldeko 17:00etan abiatuko da, Errota Zahar kale ingurutik; eta eguraldi txarra baldin badago, Giba kaletik ekingo zaio ibilbideari. Ibilbidea Meatzari plazan bukatuko da, eta arratsaldeko 18:30etik aurrera, Olentzerok eta Mari Domingik Muskizko haurrak hartu eta euren gutunak jasoko dituzte.\nMeatzari Aretoan bertan, 19:15etik aurrera, Gutun eta Postal lehiaketako sari banaketa egingo da. Horren ostean, txokolatea eta gaztainak banatuko dira eta Muskizko Intzarri Dantza Taldeak dantza ikuskizuna eskainiko du. Egunari bukaera emateko, Olentzero erreko da, Meatzari plazan bertan.\nErrege Magoen desfilea, berriz, urtarrilaren 5ean izango da. Arratsaldeko 18:30ean irtetea aurreikusten da, San Juan auzoko BM supermerkatu ingurutik. Etxeko txikien eskakizun eta gutunak Donibane pilotalekuan eta Pobeñako pilotalekuan hartuko dituzte Errege Magoek.\nMusika eta kirol zaleentzat\nMusika gogoko dutenek ere lekua dute Muskizko Udaleko Gabonetako egitarauaren barruan. Abenduaren 30ean, 19:30ean, Urte Amaierako Kontzertua izango da, Meatzari Aretoan. Lviv-eko (Ukrania) Antzerki Nazionaleko Orkestrak eskainiko du kontzertu hori. Johann Strauss omentzeko lan honetan, Yuriv Bervetsskiy zuzendariarekin batera 22 musikari eta kantari liriko batzuk arituko dira, baltsak, polkak, bakarkako eta duetoak eskaintzeko. Intxaur kraskagailua, La Traviata, Loti Ederra, My Fair Lady eta Saguzarra izeneko lanak eskainiko dituzte, besteak beste.\nSarrerak 12 euroan jarri dira, eta eskuragarri daude BBK-ko kutxazainetan eta Meatzari Aretoko bertako txarteldegian.\nHorretaz gain, kirolzaleenek kirola eginez bukatu ahalko dute urtea –abenduaren 31n–, XII. Mello igoeran parte hartuta. Muskizko Kultur etxetik abiatuko dira, goizeko 09:00etan; eta, gutxi gorabehera, 12:00etan jaistea aurreikusten da. Ordu beteko edo bi orduko ibilbidean, Castaños, La Campa, El Somo, Posadero, Txikito, Fuente Fria eta Los Ilsos inguruetatik pasako dira parte hartzaileak, 633 metro dauzkan Muskizko gailurrik altuenera heldu aurretik.\nMello igoeran herritar askok eta askok parte hartzen dutela eta, antolatzaileek parte hartzaileei dei egiten diete euren lur orotako ibilgailuekin gailurreraino ez igotzeko. Bizkaiko Foru Aldundiak egin du gomendio hau.


Gipuzkoako Herriarteko Txapelketaren finala zuzenean emango du Uztarria.eus-ek - Azpeitia - uztarria.eus\nGipuzkoako Herriarteko Txapelketaren finala zuzenean emango du Uztarria.eus-ek\nJulene Frantzesena 2022-06-22 10:15\nOiartzunen kontra jokatuko du finala Azpeitiak zapatuan, Donostiako Atano III.a pilotalekuan, 16:30ean hasita. Iñaki Elorza Txapas kazetariak eta Jon Alberdi pilotariak egingo dute zuzeneko emankizuna frontoitik.\nAzpeitiak Gipuzkoako Herriarteko Txapelketako finala jokatuko du zapatuan, 16:30ean hasita, Donostiako Atano III.a pilotalekuan. Oiartzun izango du parez pare Azpeitiak, eta hiru partidak zuzenean emango dituzte Uztarria.eus-ek eta Erlo Telebistak.\nIñaki Elorza Txapas kazetariak eta Jon Alberdi pilotariak egingo dute zuzeneko emankizuna frontoitik, eta webgune honetan nahiz Erlo Telebistan ikusi ahal izango da 16:15ean hasita.


Blogari ikutu berri bat | KiliKiliBat\nBlogari ikutu berri bat\nPosted on 2011/10/03 by Borja del Río\nLauro Ikastolako arlo baten webgunea da hau. Aurten, 2011-12 ikasturtean, Teknologia 2.0 izeneko tailer bat lantzera goaz Lehen Hezkuntzako 6. mailan, eta bertan egitera goazen gauza guztien biltegia izan nahi du site honek.\nOrokorrean Eskola 2.0k ekarri dizkigun berrikuntzei aurre egiteko estrategiak landuko ditugu Teknologia 2.0-n: Gmail, Gcalendar, GDocs, Blogger, Sites… baina horretaz aparte Scratch Proiektuan murgilduko gara.\nScratch, umeei zuzendutako programazioa ikasteko software bat da. Honekin gure jolastxoak, marrazki bizidunak, eta aplikazioak egin ditzakegu. Lego WeDo kita ere Scratch-ekin lotu daitekenez, aste batzuen ondoren, Legoz egindako robot edo gailuak programatzen ibiliko gara.


Haririk gabeko jantzia | Iritzia | Berria\nHaririk gabeko jantzia\nGuardia Zibila irudimena eta zerbait gertatzeko nahia asko zukutzen ari da logikoa eta sinesgarria izan daitekeen tanta bakar bat lortzeko. ETA, Alde Hemendik mugimendua, Ospa Egunak eta auzipetutako Altsasuko gazteak lotuko dituen hari bakar bat aurkezteko behintzat. Terrorismo delituak zuritzeko froga izpiren bat, egiantzekotasun apurren bat. Baina atzo eta aurreko egunetan ikusitakoaren arabera, ez dago ez tantarik, ez haririk, ez izpirik, ez eta apurrik ere. Pentsa, atzo aurkeztutako lotura nagusia duela 18 urte Olatzagutiko gaztetxean aurkitutako eskuliburu bat izan zen. Hortik aurrera, Guardia Zibilaren iritziak, aditu izaeraz jantziak. Guardia Zibila guztia baita Altsasuko gazteen kontrako epaiketan: biktima, lekuko eta aditu.\nAditu izaera horretaz baliatuta, guztia ETArekin eta ETAren helburuekin lotzeko baieztapen biribilen ondoren, defentsako abokatuen galderei erantzunez, ez frogarik, ez loturarik, ez bortizkeria ekintzarik... Altsasun eta Euskal Herriko beste hainbat herritan ez dituztela guardia zibilak eta poliziak bertan nahi, eta hori plaza publikoan erakusten dutela baino ez, guardia zibilak desitxuratuz eta irrigarri utziz, festa giroan. ETAren estrategiaren barruan omen zegoen guardia zibilak zenbait tabernatan ez sartzea. Hori da maila, hori da neurria, gazte batzuk terrorismoagatik zigortzeko adina.


Praktikaje zerbitzua 2018 - Bilbaoport\nKaiak eta terminalak\nAitzindari da Short Sea Shipping-ean\nFerry Portsmouthi eta Rosslareri\nParking de la terminal @eu\nBrittany Ferries-raino loturak\nGetxo 1 eta 2 Itsas-bidaiarien terminala\nNola heldu Getxo 1 eta 2 itsas bidaiarien terminaleraino\nGetxo 3 Itsas-bidaiarien terminala\nNola heldu Getxo 3 itsas bidaiarien terminaleraino\nAparkalekuak Getxon kruzeroan doazenentzat\nAparkalekuak Bilbon kruzeroan doazenentzat\nMaterial betegarriaren fitxa\n4.0 portuetarako funtsa\nBilboko Portuaren Berrikuntza eta Ikerketa Zentroa\nBilboko Portuko Agintaritzaren laguntza-eskaera berrikuntza-proiektuetarako\nEuropar Batasunako kofinantziazioa\nIBUK – Intermodala korridora\nLED teknologiaren energia-eraginkortasuna\nBaloratzeko enpreseentzat onarpena\nPortuko zerbitzuko enpresa mailegatzaileak\nItsasaldiak eta Meteo\nNabigazio arau orokorrak\nBiltegiratzeko eta Gordailatzeko Eremua (BGE)\nGai galkorren terminala\nMugako Kontrol Postua (MKP)\nLehorreko portuak eta plataforma multimodalak\nBezeroei eskainitako prezioak (Tasak eta Tarifak)\nPortuetako bezeroei eskainitako prezioak (Tasak eta Tarifak)\nGetxoko itsas geltoki (OLATUA) erabiltzeko\nPortua + Aurre-Oharra + AP-8 Aurrezkia\nIzena emateko inprimakia eskatzaile gisa\nErantzukizun sozial korporatiboa (ESK)\nBisita didaktikoak ikasleentzat\nHelduentzako bisita gidatuak\nMarpol hondaminak 73/78\nLaneko ingurune fisikoa\nLaneko ingurune psikosoziala\nEnpresaren parte-hartzea komunitatean\nPertsonek lan-ingurunean dituzten osasun-baliabideak\nEkitaldi hauetan hartu dugu parte\nBilbaoport eta Erresuma Batua\nTerminalak era barne-mugimenduak\nPraktikaje zerbitzua 2018\nCorporación de Prácticos del Puerto y Ría de Bilbao S.L\nMaría Díaz de Haro, 7-A 2º izda\nPortugalete – 48920 (Bizkaia)España\nCorporación de Prácticos del Puerto y Ría de Bilbao S.LCorporación de Prácticos del Puerto y Ría de Bilbao S.LCorporación de Prácticos del Puerto y Ría de Bilbao S.L\nServicios básicos y otros\n2018ko Tarifak (€)\nP. Lucero, Refinados, BBG, P. Ceballos y P. Sollana Pantalanak eta atrakalekuak\n500etik 6.000era 367,29\n6.001etk 20.000ra 551,25\n20.001etik 35.000ra 1.201,32\n35.001etik 55.000ra 1.943,69\n55.001etik 75.000ra 3.035,31\n75.001etik 90.000ra 4.539,19\n90.001etik 115.000ra 4.755,33\n115.001etik 160.000ra 6.270,77\n160.001 edo gehiago 7.376,21\nPortuko gainerako tokiak: Santurtziko Zabalkuntza, Deustuko kanala, Zorrotza eta itsasadarra\nSarrerak – Irteerak\n500etik 6.000ra 367,29 367,29 293,83\n6.001etik 20.000ra 551,25 551,25 441,00\n20.001etik 35.000ra 1.201,32 1.201,32 961,06\n35.001etik 55.000ra 1.943,69 1.943,69 1.554,96\n55.000etik 75000ra 3.035,31 3.035,31 2.428,24\n75.001etik 90.000ra 4.539,19 4.539,19 3.631,34\n90.001etik 115.000ra 4.755,33 4.755,33 3.804,26\n115.001etik 160.000ra 6.270,77 6.270,77 5.016,61\n160.001 edo gehiago 7.376,21 7.376,21 5.900,97\nTrailer-Carriers (Itsasoko Autopista)\n500etik 6.000ra 367,29 257,10 220,38\n6.001etik 20.000ra 551,25 385,88 330,75\n20.001etik 35.000ra 1.201,32 840,92 720,79\n35.001etik 55.000ra 1.943,69 1.360,58 1.166,22\n55.001etik 75.000ra 3.035,31 2.124,72 1.821,18\n75.001etik 90.000ra 4.539,19 3.177,43 2.723,52\n90.001etik 115.000ra 4.755,33 3.328,73 2.853,20\n115.001etik 160.000ra 6.270,77 4.389,54 3.762,47\n160.001 edo gehiago 7.376,21 5.163,35 4.425,73\n1 ETA 2 ALDERDIA\n500etik 6.000ra 306,95\n6.001etik 20.000ra 428,13\n20.001etik 35.000ra 793,83\n35.001etik 55.000ra 1.283,01\n55.001etik 75.000ra 1.982,99\n75.001etik 90.000ra 2.965,46\n90.001etik 115.000ra 2.996,85\n115.001etik 160.000ra 4.139,53\n160.001 edo gehiago 4.877,83\nOHARRA. Tarifa horietan barne hartu da “Itsasontzientzako informazioa eta jarraibideak”.\nDeuseztapenak eta atzerapenak\n1.- Portuko gidaria ontziratu aurretik itsasontziari leporatu ahal zaizkion deuseztapenak. Itsasontziko ordezkariak edo kapitainak eskatu den zerbitzu baten ordua aldatzen badu, lanak egiten hasteko finkatuta zegoen orduari dagokionez, errekargu hauek sortuko dira.\na) Lana hasteko hasieran eskatutako denbora iritsi aurreko orduan egiten diren deuseztapenei dagokienez, dagokion oinarrizko tarifaren %20 fakturatuko da.\nb) Eskatutako orduari dagokionez, lehen eta bigarren ordua bitartean egiten diren deuseztapenei begira, dagokion oinarrizko tarifaren %10 fakturatuko da.\nc) Eskatutako zerbitzua hasteko orduari dagokionez, bi ordutik gorako aurrerapenez egiten diren aldaketak direla-eta, ez da errekargurik jarriko.\n2.- Portuko gidaria ontziratu ondoren itsasontziari leporatu ahal zaizkion deuseztapenak. Ondoko errekargu hauek sortuko dira\nPortuko gidariaren 40 minutura bitarteko egonaldia: tarifaren %25\nPortuko gidariaren 41 minutu eta ordubete bitarteko egonaldia: tarifaren %30\nPortuko gidariaren 61 minutu eta bi ordu bitarteko egonaldia: tarifaren %50\nPortuko gidarien osoko bilkurak bi orduko epea izango du gehienez eskabide berriei erantzuna emateko, zerbitzuaren eskabideren ordu berritik aurrera.\n3.- Ordutegian egindako bestelako aldaketekin, aurreko paragrafoan adierazitako deuseztapenen antzera jokatuko da\na) Portuko gidaria ontziratu ondoren itsasontziari egotzi ahal zaizkion atzerapenak.\n40 minutura arteko azterapena: errekargurik gabe\n41 eta 60 minutu bitarteko atzerapena: tarifaren %20\n61 eta 120 minutu bitarteko atzerapena: tarifaren %50\nAtzerapenik badago, itsasontziko kapitainak erabakiko du portuko gidariak ontzian egon behar duen.\nAlabaina, lanak berrogei minututik gorako atzerapena duenean, portuko gidariak, behar bezala egiaztatutako zerbitzu-arrazoiak ematen baditu, itsasontzi barruan ez geratzea erabaki ahal izango du. Hala izatekotan, portuko gidaria lehorreratuz gero, atzera berriz eskatu beharko da zerbitzua.\nErrekargu horiek beti aplikatuko dira, betiere, ohiz kanpoko eguraldiaren egoera edo baldintzen ondorioa ez badira eta itsas kapitainak egoera hori behar bezala egiaztatu badu.\n4.- Portuko gidarien osoko bilkurari leporatu dakizkiokeen atzerapenak. Portuko gidaria atzerapenez badabil itsasontzi barruan egoteko edo zerbitzuak egiten hasteko, eskatutako orduari dagokionez, Portuko Gidarian Osoko Bilkurari egotz dakiokeen arrazoi bat dela-eta, hobaria egingo da tarifa aplikagarrian:\nItxaroten emandako lehenengo ordua: hobariaren %20\nItxaroten emandako bigarren ordua: hobariaren %50\nBigarren ordutik aurrera: %20 ordu bakoitzeko, zerbitzuaren kostuaren %100 bete arte.\nAtzerapenak justifikatzeko ohiz kanpoko eguraldiaren egoera aipatuz gero, itsas kapitainak kontuan hartu beharko ditu.\n1.- Propultsio-sistemarik eta/edo gobernamendurik gabeko itsasontziak eta tresnak.Propultsioa edo gobernamendua zerbitzutik kanpo duten itsasontziei egindako zerbitzuen tarifek %100eko errekargua izango dute (alde batera utzi dira eskueran jartzeko edo itxaroten emandako orduak).\nPortuko gidaria itsasontzi barruan egotea segurtasun-arrazoiak direla-eta\nKapitainak horrela eskaturik, eta segurtasuneko arrazoiak direla-eta, portuko gidaria itsasontzi barruan egotea eskatzen denean, batere maniobrarik aurreikusita egon gabe, zenbateko hauek aplikatuko dira:\nPortuko gidariaren 40 minutura bitarteko egonaldia: Oinarrizko tarifaren %20.\nPortuko gidariaren 41 eta 60 minutu bitarteko egonaldia: Oinarrizko tarifaren %30.\nPortuko gidariaren 61 eta 120 minutu bitarteko egonaldia: Oinarrizko tarifaren %80.\nOndoko ordu bakoitza honela fakturatuko da:\nGT = 10.000 duten itsasontziak: 149,71 €/ ordua\nGT > 10.000 duten itsasontziak: 249,92 € / ordua\nPortuko gidaria lehorreratu ezin denean\nEguraldiaren egoera dela-eta, portuko gidaria ezin bada lehorreratu eta itsasontzi barruan jarraitu behar badu hurrengo portura iritsi arte, itsasontziak kostu hauek hartu beharko ditu bere gain:\nPortuko gidariari ostatu eta mantenu egokia emateko gastuak.\nPortu gidariaren egonaldiak eragindako gastuak eta lehorreratu den tokitik Bilboraino eramateko behar diren horiexek ordaintzea.\nKonpentsazio ekonomikoa, Bilboko Portuko Agintaritzak zehaztuko duena.\nItsasoko linearen bilaketa\nBilatu Bilboko Portuak dauzkan 580 baino geihago portu konexioak\nMerkantzia Edozein Merkantzia\nAukera gehiago »« Aukera gutxiago\nItsasaldiak eta Meteorologia\nEuskalmet zerbitzuarekin konektatzen...\nAktualizazioa: 06/27, 1:32-etan\n* Eguraldiaren informazioa ez dago eskuragarri\nItsas-agenteak eta/edo itsasontzi-kontsignatarioak\nPortuko zerbitzuak eta bestelakoak\nBiltegiratze eta gordetegi gunea\nPortu sikuak eta logistika aldea\nKomisionistak eta aduana-agenteak\nAutoridad Portuaria de Bilbao https://www.bilbaoport.eus/eu/ Autoridad Portuaria de Bilbao Autoridad Portuaria de Bilbao Autoridad Portuaria de Bilbao\n© Copyright 2022 Bilbaoport - Todos los derechos reservados - Pribatutasun politika (GPRD)\nPribatutasun politika (GPRD)\nOngi Etorri Bilbaoport-era\nSaioa hasi komentarioak bota, argazkiak igo eta eduki esklusiboak ikusteko gai izateko\nErabiltzaile kontua aldatu


Ainara Sangroniz: “Estrategia desberdinak erabiltzen ditugu polimero biodegradagarrien malgutasuna hobetzeko” #Zientzialari (126) - Zientzia Kaiera\nOntzigintza beharrezkoa da elikagaien kalitatea zein segurtasuna bermatzeko eta produktuen biziraupena areagotzeko. Sektore horretan polimeroak edo plastikoak dira gehien erabiltzen diren materialak; besteak beste, merkeak eta arinak direlako eta erraz prozesatzen direlako. Nolanahi ere, material horiek badituzte zenbait desabantaila.\nAinara Sangroniz UPV/EHUko Polimeroen Zientzia eta Teknologia saileko eta Polymat Institutuko ikertzailea da, eta bere ikerketaren erronka nagusia ontzigintzarako material jasangarriagoak garatzea da. Ikerketa arlo honen inguruko xehetasunak eta erronkak hobeto ezagutzeko berarekin hitz egin dugu.\nArgitalpen-data: 2019/11/22 · Atala: Dibulgazioa, Zientzialari\nNola sortzen ote dira txantxarrak? – Zientzia Kaiera\n[…] betetzeko; % 35-85 karga ez-organikoa izaten da, esaterako beira edo silika, eta matrize gisa polimero aurrekariak erabiltzen dira, azido metakrilikoa edo epoxidoa, esaterako. Material hauek oso erraz […]\n[…] Sangroniz eta Ainara Sangroniz Kimikan doktoreak dira eta UPV/EHUko Kimika Fakultatearen, Polimeroen Zientzia eta Teknologia […]


kritiken hemeroteka » Azpikerien maisua\n« Euzkadiren oihartzuna eta nostalgia | Hiru zoro eta erdi »\nAzpikerien maisua Mikel Ayerbe / Berria, 2009-11-29\nAldizkari batean epeka argitaratu zuen Irene Nemirovskik Arimen maisua eleberria, 1939ko maiatzaren 18az geroztik. Orain, berreskuratu eta liburu gisa berrargitaratu dute. Izan ere, bere garaian oihartzuna izan bazuen ere, Nemirovskiren lanek bestelako balio bat hartu dute egun, 2005ean Suite française amaitu gabeko obra postumo ikaragarria argitaratu zenetik hona. Gurean, Nemirovskiren Dantzaldia (Txalaparta) lan labur gomendagarria kaleratu zen 2006an eta oker ez banaiz, Suite française bikaina ere itzultzeko asmoa bada. Alde horretatik, goraipatzekoa da zenbait argitaletxek itzulpenaren alde eginiko apustua eta koherentzia literarioa.\nArimen maisua eleberrian Dario Asfarren epopeia kontatzen da. Helburu bakarra ahalik eta bizitza burgesena lortzea izanik, atzerritar txiro eta bezerorik gabeko sasimediku gazte izatetik aberats, errespetagarri eta are boteretsu izatera iritsiko da, eskrupulurik gabe gizarte mailaz gora egin beharreko bidaia horretan. Eraldaketa baten narrazio gordina eskaintzen du idazleak, harrapakin izatetik ehiztari izatera iristen den Dario protagonistaren bilakaeraren kontakizuna, petrikilo izatetik arimen maisu bihurtzera helduko den gizagaixo zikoitzaren istorioa. Eta bidaia horretan, behin eta berriz agertu eta egoerak korapilatzen dituzten beste pertsonaia guztiak, foiletoietako osagaiei lotuz, ezuste bat bestearen atzetik emateko prest.\nNobelaren hasiera bikaina da: diru premian den mediku atzerritarrak abortu bat egitea onartuko du diru truke, ondoren bere seme Daniel jaioberriari bisita egitera joateko. Egoera antitetiko horrek bete-betean harrapa dezake irakurlea eta erritmo asaldagarriz, gertaeren azalaren azpian gogoeta egin beharko du irakurleak, pertsonaia guztien jokaerak ulertzen saiatzeko. Dario levantetarrak kosta ahala kosta atzean utzi nahi du halabeharrez egokitu zaion lohia eta miseria eta horretarako, azpikeriaz azpikeria inguruko guztiak engainatuko ditu den bezalako txerpolari zeken gisa.\nBaina hala ere, protagonistak ezingo du denen onespena eta begirunea eskuratu eta semearekin izaten dituen harreman gatazkatsuak dira horren lekuko. Izan ere, Nemirovskiren obretan behin eta berriro errepikatzen den gaiak badu lekua Arimen maisua honetan ere. Gibel solasean gogorarazten den bezala, Zolaren bidetik gizona gizonarentzat otso da, eta Asfar medikua otso goseti izatetik basapiztia bilakatzen da nobelan. Diruak eta diru goseak edonor itsutzen duela, alegia. Eta semeak ez dio hori barkatuko, nahiago izango duelako aita txiroa baina ondratua izan balitz. Ez pentsa, ordea, joera manikeorik dagoela eleberrian, pertsonaien jokaerak ertz askotatik aztertzen direlako eta hain zuzen, Dariok egingo dituen azpikeria guztiak semearen hobe beharrez izango dira, berari ezer falta ez dakion, “kaleetan goseak hiltzen ibiltzeak ez du erakusten interesik gabea izaten, ezta eskuzabala ere”.\nXIX. mendeko nobelen oinordeko, ezusteak amaierara arte luzatuko dira eta horren adierazle liburuaren amaierak nola hankaz goratzen duen hasierako eszena. Bestelako literatur baliabideak ere aipagarriak dira, hala nola elipsi esanguratsuak zein argumentuaren garapeneko bilakaera bortitzak.\nBestalde, harrigarria da garai hartako gizarteari Nemirovskik egiten dion kritika zorrotza zein ongi egokitzen den egun ere; itxurakeria, gizarteko mailen arteko gatazkak, arrazakeria, mota guztietako bizioen eragina eta bestelako gaiak oso hurbilekoak egiten direlako oraindik ere. Ezin bestela izan, gero ere halaxe izango direlako, gizakia otso izan artean.


Andrii Kovalchuk: «Hona iristean hizkuntzak eman zidan beldurrik handiena» | BINKE\nAndrii Kovalchuk: «Hona iristean hizkuntzak eman zidan beldurrik handiena»\nAndrii Kovalchuk, Ukrainiatik etorria\n«Hona iristean hizkuntzak eman zidan beldurrik handiena»\nAndrii Kovalchuk (1996, Patalievka) Ukrainiako iparraldetik etorri zen Galdakaora. Bere herriak Chernobilekiko zuen gertutasuna izan zen hona etortzeko arrazoirik nagusiena. Egun bere lekua aurkitu du Galdakaoko gazteen artean eta goi-mailako zikloa ikasten ari da.\nNoiz iritsi zinen gurera eta zergatik? Duela 15 urte iritsi nintzen lehen aldiz Galdakaora, 2005ean hain justu. Chernobiletik gertu jaio nintzen, Ivankiv izeneko herrixka batean, zentral nuklearretik 50 bat kilometrora. Bertan jaio garen haurren osasun egoeraz kezkatzen den elkarte baten eskutik iritsi nintzen hona, beste hainbat haurrekin batera, eta hemen uda igaro ostean berriz ere itzuli ginen gure herrira. Hala, hemengo egoera hainbeste gustatu eta gero, urtez urte behin eta berriro parte hartu nuen programa horretan, eta ordutik hona uda guztietan izan naiz hemen, negu batzuk barne. 2019an erabaki nuen Galdakaora bizitzera etortzea eta bertan ikastea. Egun fabrikazio mekanikoko goi-ziklo bat egiten nabil.\nZer da gure herritik gehien gustatzen zaizuna? Tira, ez da galdera erraza. Bat aukeratzekotan, herrian topa daitekeen jende jatorra aukeratuko nuke. Iritsi nintzen lehen egunetik tratatu nau ondo bertoko jendeak, eta oso eskertuta nago honekin. Alde batetik, urtero haien etxean hartu nauten David eta Itziar nabarmenduko nituzke, zorionekoa izan nintzen bederatzi urterekin hona iritsi eta halako bikote adeitsu batekin ezustean topo egiten. Haientzat nire esker onak beraz. Bestalde, nire egunerokotasunaren parte diren Jaikiriki kuadrila ere azpimarratu nahi nuke. Urteen poderioz ohartu naiz familia txiki bat sortu dugula, ezinbestekoak ditut nire bizitzan.\nAsko dira etorkinen aurkako mezuak. Zer esango zenieke haiei? Mezu hauek helarazten dituzten haiei etorkinok pairatzen dugun jatorrizko egoera zein den ezagutzea eskatuko nieke. Hainbat dira laguntza behar duten herrialdeak. Hilabetez herrialde hauetako batean biziz gero, haien iritzia aldatuko litzateke ziur…\nIzan al duzu arazorik hona iritsi zinetik? Baten bat izatekotan, zein? Bada, hona iristean hizkuntzak ematen zidan beldurrik handiena. Ez gaztelera, ez euskara, ez nuen Galdakaon ohikoa den hizkuntzarik ezagutzen, eta horrek izutu egin ninduen nolabait. Zorionez, Davidi eta Itziarri esker gaztelera ikasi nuen. Uste baino zailagoa izan zen hau, ez nuen uste horrenbeste kostako zitzaidanaik ikastea, baina hala izan zen. Hasiera batean keinuen bidez komunikatzen nintzen biekin, baina, gutxika-gutxika hizkuntza menperatzen hasi nintzen.\nIzan al duzu harremanik euskararekin? Ez dizuet gezurrik esango, pena handia ematen didan arren, urria da nire ezagutza euskararekiko. Hitz gutxi dakizkit euskaraz, baina asko gustatzen zait hau entzutea.\nHerrietako batzordeak prest, norberaren txanda da Euskaraldian\nLidia Gonzalez: «Umeen kasuen gorakada nabarmenik ez genduan igarri ikasturte hasieran»


Online jokoa: Erlojuak online\nAlternative izenak: Erlojuak online\nBook series C. azalpen V. Lukyanenko argitaratu berri bat online jokoa "Watch". Joko hau dinamikoa alderdiek bat aukeratzen duzu. Jokoan Beste batzuk besterik ez dira, argia eta iluna. Pertsonaiak pertsona - no. Beraz, aukera zurea da. Jokoa gertatzen Mosku Beste. Good jokoa grafikoki dago. Pertsonaiak Twilight sartu doa, kale ilun eta iluna.\nBook series C. azalpen V. Lukyanenko argitaratu berri bat online jokoa "Watch". Joko hau dinamikoa alderdiek bat aukeratzen duzu. Jokoan Beste batzuk besterik ez dira, argia eta iluna. Pertsonaiak pertsona - no. Beraz, aukera zurea da. Jokoa gertatzen Mosku Beste. Good jokoa grafikoki dago. Pertsonaiak Twilight sartu doa, kale ilun eta iluna. JolastekoErlojuak online\nBideoak eta screenshots Partida Erlojuak online


Neuviller-sur-Moselle - Wikipedia, entziklopedia askea.\nBénédicte BRUSSEAUX (2014-2020)\n48° 29′ 33″ N, 6° 17′ 14″ E / 48.4925°N,6.2872222222222°E / 48.4925; 6.2872222222222Koordenatuak: 48° 29′ 33″ N, 6° 17′ 14″ E / 48.4925°N,6.2872222222222°E / 48.4925; 6.2872222222222\nLaneuveville-devant-Bayon, Lorey, Roville-devant-Bayon, Saint-Mard eta Saint-Remimont\nNeuviller-sur-Moselle Frantziako udalerri bat da, Meurthe-et-Moselle departamenduan dagoena, Grand Est eskualdean. 2013an 248 biztanle zituen.\n2007an Neuviller-sur-Moselle udalerrian erroldatutako biztanleak 248 ziren. Familiak 92 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 24 seme-alabarik gabeko familiak ziren, 32 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 115 etxebizitza zeuden, 97 familiaren etxebizitza nagusia ziren, 7 bigarren erresidentzia ziren eta 11 hutsik zeuden. 109 etxeak ziren eta 6 apartamentuak ziren. 97 etxebizitza nagusietatik 73 bere jabearen bizilekua ziren, 23 alokairuan okupaturik zeuden eta 1 doan lagata zegoen; 2 etxek bi gela zituzten, 18 etxek hiru zituzten, 18 etxek lau zituzten eta 59 etxek bost zituzten. 55 etxek euren parking plaza propioa zuten azpian. 42 etxetan ibilgailu bat zegoen eta 42 etxetan bat baino gehiago zituzten.\nNeuviller-sur-Moselle udalerriko biztanleria-piramidea 2009an .\n2007an lan egiteko adina zuten pertsonak 169 ziren, horien artean 114 aktiboak ziren eta 55 inaktiboak ziren. 114 pertsona aktiboetatik 103 lanean zeuden (56 gizon eta 47 emakume) eta 11 langabezian zeuden (6 gizon eta 5 emakume). 55 pertsona inaktiboetatik 20 erretiraturik zeuden, 23 ikasten zeuden eta 12 "bestelako inaktibo" gisa sailkaturik zeuden.\n2009an Neuviller-sur-Moselle udalerrian 95 unitate fiskal zeuden, 240 pertsonek osaturik. Pertsona bakoitzeko diru-sarrera fiskalaren mediana urteko 16.721,5 euro zen.\n2000. urtean Neuviller-sur-Moselle udalerrian 4 nekazaritza-ustiategi zeuden.\nLorey (1,5 km)\nBayon (2,6 km)\nRoville-devant-Bayon (2,8 km)\nSaint-Remimont (2,8 km)\nLaneuveville-devant-Bayon (2,8 km)\nDomptail-en-l'Air (3,8 km)\nMangonville (4,0 km)\nBNF: 152644684 (data)\nOrriaren azken aldaketa: 6 urtarrila 2020, 11:53.


Monasterio - Wikipedia, entziklopedia askea.\nMonasterio budista Ladakhen (India).\nMonasterio konplexu batek hainbat eraikin ditu, tartean eliza bat, logela bat, klaustroa, erreferentea, liburutegia, balnearioa eta erizaintza, eta kanpoko nabeak. Kokapenaren, ordena monastikoaren eta bertako biztanleen okupazioaren arabera, konplexuak bere baitan har ditzake, era berean, komunitateari bere buruaren askitasuna eta zerbitzua errazten dioten eraikin multzo handi bat. Hauek hospizio bat, eskola bat, eta laborantza- eta industria-eraikin multzo bat barne har dezakete, hala nola aletegi bat, forja bat edo garagardotegi bat.\n2 Bizitza monastikoa\n3 Euskal Herriko monasterioak\nMonasterio hitza orokorrean komunitate erlijioso mota bat aipatzeko erabiltzen da. Erlijio katolikoan eta, neurri batean, budismoaren zenbait adarretan, terminoaren definizio zehatzago bat eta hainbat hitz erlazionatu daude.\nMonasterio budistak, orokorrean, vihara deitzen dira. Vihara gizonek edo emakumeek okupa dezakete. Tibetar budismoan, monasterioei goma deitzen zaie. Kanbodian, Laos eta Thailandian, monasterio batek, wat izena du.\nMonasterio kristaua abadia bat izan daiteke (hau da, abade baten agintepean), edo prioria bat (aurreko baten agintepean), edo ermitau bat (ermitau baten egoitza). Gizon-komunitatea (monjeak) edo emakume-komunitatea (mojak) izan daiteke. Kartusiar ordenaren monasterio bat da. Ekialdeko kristautasunean, monasterio-komunitate txiki bati skete dei dakioke, eta monasterio oso handi edo garrantzitsu bati labra baten duintasuna eman dakioke.\nMonasterio kristau baten bizitza komunitario handiari "zenobitiko" deritzo, ermitau baten ermitaren aurkako bezala. Izan da, baita ere, batez ere Greziako eta Zipreko Osmanli okupazioaren pean, bizitza "idiorfismo" bat, non monjeak elkartzen diren, baina gauza indibidualen jabe izan eta denen onerako lan egin behar ez duten.\nHinduismoan, monasterioek "matraka", "Mandir", "Koil" edo "ashram" izena dute.\nErlijio gehienetan, monasterioen barruko bizitza komunitate-arauek arautzen dute, eta biztanleen genea ezartzen dute, eta zelibato izaten jarraitzeko eskatzen diete, jabetza txiki edo pertsonalik gabe. Monasterio jakin baten barruan bizitza sozialki inguruko jendearengandik banandua izateko maila ere asko alda daiteke; tradizio erlijioso batzuek isolamendua agintzen dute, eguneroko mundutik apartaturiko kontenplaziorako, eta, kasu horretan, monasterioko kideek beren denbora gehiena elkarrengandik isolaturik eman dezakete. Beste batzuk komunitateekin harremanetan jartzen dira zerbitzuak eskaintzeko, hala nola irakaskuntza, osasun arreta edo ebanjelismoa. Zenbait monasterio-komunitatek itsasbazterrak baino ez dituzte okupatzen, bertako tradizioen eta eguraldiaren mende baitaude, eta baliteke jendea zenbait egunetik behin ia bizitza osora igarotzen den aldietan moneta-komunitatearen parte izatea.\nMonasterio baten hormen barruko bizitza era askotara sostenga daiteke: produktuak fabrikatu eta salduz, nekazaritzako produktuak maiz, dohaintzak edo limosnak eginez, errentak edo inbertsioak eginez, eta erlijioaren barruko beste erakunde batzuen funtsak erabiliz, iraganean monasterioen euskarri tradizionala izan zena. Kristau monasterioen tradizio luzea izan da abegitsu, karitatezko eta ospitaleko zerbitzuak eskaintzen. Monasterioak sarri lotu izan dira hezkuntza eta beka eta ikerketa sustatzearekin, eta horrek eskolak eta unibertsitateak ezartzea eta unibertsitateekin elkartzea ekarri du. Bizitza monastiko kristaua gizarte modernoari egokitu zaio zerbitzu informatikoak, kontabilitate zerbitzuak eta kudeaketa eskainiz, baita ospitale eta hezkuntza administrazio modernoa ere.\nEuskal Herriko monasterioakAldatu\nFiteroko monasterioa (Fitero)\nIrantzuko monasterioa (Abartzuza)\nIratxeko monasterioa (Aiegi)\nLeireko monasterioa (Esa)\nOlibako monasterioa (Zarrakaztelu)\nAzken aldaketa 25 apirila 2022(e)an, 23:34(e)tan\nOrriaren azken aldaketa: 25 apirila 2022, 23:34.


Erabilera baldintzak - Studie IFD Leipzig [Basko (adult)]\niFight Depression programaren erabiltzailearen eta Depresioaren Aurkako Aliantza Europarraren (EAAD) arteko akordioa.": Acuerdo entre el usuario de iFightDepression y la European Alliance Against Depr\nWeb orrialde hau erabiltzean hurrengo erabilera baldintzak eta terminoak irakurri dituzula baieztatzen duzu:\nInformazio guztia eta materiala, iFightDepression tresnaren diseinua barne, ez bada beste era batetara zehazten, EAAD erakundearen copyright jabetza da. Bere baimenik gabe material honen zatiak edo material osoa ezingo dira berrerabili edo zabaldu. Jabetza intelektuala EAAD erakundearena da.\nErregistratu diren erabiltzaileek bakarrik izango dute sartzeko baimena eta web orriko materialak eta informazioa erabiltzeko baimena. Materialaren eta informazioaren erabilera pertsonala da. Beste edozein motatako erabilerak edo erreprodukzioak EAADaren baimena beharko du.\niFightDepression ez da tresna mediko bat. Auto-laguntzarako online tresna bat da eta sintoma moderatuak edo arinak dituzten pazienteei laguntzeko diseinatu da. Medikuek eta osasun mentaleko profesionalek eskaintzen diete pazienteei programa hau.\nWeb orrialde honetako informazioa ohiko tratamenduaren osagarri bezala erabili behar da, iFightDepression programak ezin du inolaz ere ohiko tratamendua ordezkatu. iFightDepression tresna mediku baten edo osasun profesional baten laguntzarekin erabili beharko da. Tresna hau erabiltzen ari zaren bitartean zure sintomek okerrera egiten badute, mesedez, jarri zaitez kontaktuan zure erreferentziazko mediku edo profesionalarekin.\nEAAD erakundeak ez du erantzukizunik izango web gune honen informazioarekin eta bere erabilerarekin erlazionatutako kalteren bat edo galeraren bat sortzen bada (kalte zuzenak, zeharkakoak, ekonomikoak edo ondoriozkoak barne). Ezta web gune honetan gordetako informazioaren ondoriozko kalteen erantzukizunik ere (arduragabekeriagatik sortutako galerak edo kalteak barne).


Gorputzeko giharrak | Deporte y Educación Física | Xuletas, chuletas para exámenes, apuntes y trabajos\nEnviado por Anónimo y clasificado en Deporte y Educación Física\nEscrito el 4 de Septiembre de 2016 en vasco con un tamaño de 15,1 KB\nMina: intentsitate aldakorreko ondoez-sentsazio subjektiboa da, eta nolabaiteko kaltea dagoela adierazten du.\nMina identifikatzeko eta baloratzeko 3 kontzeptu:\nMinaren muga edo minaren sentsazioa\nIndibiduoak mina sentitzeko behar den estimulu mingarriaren kantitatea da. Adibidez, zenbat presio egin behar den atximur bat mingarria izateko.\nMinaren aurreko erreakzioa\nEstimulu mingarria sentitzean ematen den erantzuna da. Adibidez, suaren aurrean eskua kentzearen erantzun erreflexua.\nPertsona batek tratamendurik gabe jasan dezakeen min-kantitatea eta min-iraupena da. Faktore psikologikoekin lotuta dago, eta baita kulturarekin eta adinarekin.\nMin-motak Min akutua: bat-\nBatean hasten da, analgesikoekin arindu egiten da, eta gaixotasuna sendatzean desagertu egiten da. Aste bat baino gutxiago irauten du, orokorrean.\nMin kronikoa: hasiera geldokoa da, eta luzaro irauten du, 1-6 hilabete inguru. Horrelako mina daukaten pertsonek jarrera anormala izaten dute: haserrea, depresioa edo desesperazioa. Kasu batzuetan, mina bera gaixotasuna kontsidera daiteke. Min kronikoa gaiztoa izan daiteke (kantzerrari eta gaixotasun progresiboei lotutakoa), edo ez-gaiztoa.\nLarruazalean eta larruazal-azpiko ehunetan ematen da, adibidez, mozten garenean.\nMin somatiko sakona\nLotailuetan, artikulazioetan, odol-hodietan eta nerbioetan ematen da. Gorputzeko parte hori mugitzerakoan, mina handiagotu egiten da. Estimulu mekaniko eta kimikoen ondorioz sortzen dira. Adibidez, kolpe batek eragindakoa, orkatila apurtzean.\nGorputzeko erraietatik dator, hala nola, bihotzetik, hesteetatik, burmuinetik edo gibeletik. Presioa edo sumina sentitzen da, eta batzuetan kaltetutako erraitik urrun nabaritzen da (min zehaztugabea edo lausotua). Hori gertatzen da, adibidez, hilerokominarekin: giltzurrunen aldean agertzen da mina.\nNerbio bat zuzenki estimulatzen denean agertzen da. Adibidez, diskohernia batek nerbio ziatikoa zanpatzen duenean, min ziatikoa agertzen da.\nMin mamua: gorputzean ez dagoen parte batean sentitzen da mina, adibidez, anputatutako zango batean.\n- Min trataezina: prozesu gaizto batek eragindako min kronikoa da. Analgesikoak emanda ere ez da kentzen, eta, arintzeko, erlaxazioa eta horrelako teknikak erabiltzen dira.\n- Min jarraitua eta min intermitentea: lehena konstantea da; bigarrena, aldakorra.\n-Min errefraktarioa: ez diote ohiko tratamenduari erantzuten. Batzutan, analgesikoek ez dute mina kentzen, eta minaren intentsitatea gutxitu baino ez dute egiten. Beste batzuetan, mina kentzen da, baina berriz agertzen da.\n2. Minaren balorazioa\nErabiltzaileak sentitzen duen mina baloratzeko prozedura hauek egiten dira:\nElkarrizketa: erabiltzaileak sentitzen duen minaren balorazio subjektiboa egiten da, bai diagnostikoa bideratzeko, bai erabiltzailearen egoera psikologikoa baloratzeko.\nEskalak eta galdetegiak: minaren intentsitatea determinatzeko egiten dira.\nMiaketa fisikoa: balorazio objektiborako egiten da. Minaren aurrean ematen diren erantzun fisiologikoak eta jarrerak aztertzen dira.\nMinarekin lotutako galdera hauek egiten dira: jatorria, lokalizazioa, irradiazioa, intentsitatea, nola sortu zen, nola arintzen den, lotutako sintomak, eguneroko aktibitateetan daukan eragina, etab.\nEskalak eta galdetegiak\nMinaren intentsitatea baloratzeko, eskalak erabiltzen dira.\nZenbaki-eskala: erabiltzaileak bere minaren intentsitatea 0tik 10era bitartean baloratzen du.\nEskala analogiko bisuala (EVA): erabiltzaileak zuzenki batean puntu bat markatzen du, minaren intentsitatearen arabera.\nEz-ahozko eskalak: pertsona nagusiekin, buruko asaldurak dituztenekin eta haur txikiekin erabiltzen da. Hauek dira ohikoenak:\nHiru urtetik beherako haurren minaren balorazioa: haurraren mina daukan jarreraren arabera baloratzen da.\n(-) Lasai dago, ez du negarrik egiten (+) Negar egiten du, edo estimulatutako zona kentzen du modu erreflexuan. (++)Negar egiten du, eta estimulatutako zona kentzen du modu erreflexuan. (+++) Bere amaren besoetan ere negar egiten du (++++) Amaren besoetan negar egiten du, eta negarrez irteten da box-etik.\nMin-motaren arabera, hainbat erantzun fisiologiko ematen dira. Ohikoenen artean hauek daude:\nMin akutuak nerbio-sistema sinpatikoa estimulatzen du: presio arteriala handitu egiten da, pultsua eta arnas maiztasuna arindu, izerdia agertzen da, zurbiltasuna eta niniak dilatatzen dira.\nMin kronikoak nerbio-sistema parasinpatikoa estimulatzen du: presio arteriala txikitu egiten da, pultsua eta arnas maiztasuna lausotu, niniak txikitu eta larruazala lehor eta bero agertzen da.\nhaurrek haien jarrerarekin adierazten dute mina daukatela\nErabiltzailearen ezaugarrien arabera, ekintza farmakologiakoak, ez-farmakologiakoak eta kognitibokonduktualak erabiliko dira.\nEkintza fisikoak (ez-farmakologiakoak)\nEz-farmakologiakoen ekintzen artean hauek ikusiko ditugu: Larruazala estimulatu Plazeboak eman Immobilizazioak Larruazalaren zeharreko nerbio-estimulazio elektrikoa\nAnalgesikoen bidez, mina arindu edo kendu egiten da. Efektu analgesikoaz gain, medikamendu horiek bestelako funtzioak ere izaten dituzte: Antiinflamatorioa: hanturaren kontra. Antipiretikoa: sukarraren kontra Narkotikoa: loa eragiten dute, eta dependentzia era dezakete.\no Beroak eragiten du: Ekintza analgesikoa eta antiinflamatorioa: artrosia, muskuluen kontrakturak, etab. Bezalako hanturak tratatzeko. Kontrakturak kentzeko eta espasmoen aurkako ekintza: muskuluak erlaxatzen ditu. Hiperemia: basodilatazioa eragiten du aplikazio-guneetan. Infekzio- eta supurazioprozesuak azeleratzeko erabiltzen da, eta gogortutako exudatuak biguntzeko.\no Hotzak eragiten du: Basokonstrikzioa: odoljario txikiak gelditzeko erabiltzen da. Ekintza analgesikoa eta antiinflamatorioa: bihurdurak eta kolpeak tratatzeko erabiltzen da, eta mina arintzeko. Gorputzeko tenperatura txikitu: sukarra dagoenean erabiltzen da.\nAKUPRESIOA Gorputzeko leku konkretuetan presio gogorra eta luzea egitean datza. Horrekin, mina arintzea lortzea da, eta goragalea prebenitu edo arindu. Teknika hau ez du erabiltzen MEPATak, baina horretarako trebakuntza lortuz gero, egin zezakeen.\nESTIMULAZIO KONTRALATERALA Minduta ez dagoen gorputzaren alde batean egiten da estimulazioa. Oso erabilgarria da mindutako aldea ezin denean ukitu, edo mamu-minak tratatzeko. MEPATak egin dezake.\n2. Plazeboak eman\nErabiltzaileari egiten zaion erizaintzainterbentzioak edo tratamendu farmakologikoak erabiltzailea sendatzen du ez bere propietateengatik, erabiltzaileak hala sinesten duelako baizik.\nMindutako gorputzaren aldea egonkortu, immobilizatu eta babestu egiten dira eusteko dispositibo bat erabiliz\n4. Larruazalaren zeharreko nerbio-estimulazio elektrikoa (ENET)\nLarruazala eta azpiko ehunak elektrodoekin estimulatzean datza. Elektrodo horiek tentsio baxuko bibrazio elektrikoa eragiten dute. Kontrol-teknika alternatiboa da, min akutua zein kronikoa kontrolatzeko.\nElektrodo-unitateak pilekin edo kableekin funtziona daiteke, eta minaren zergatia, lekua edo izaeraren arabera, leku batean edo bestean jartzen dira. Batzuetan, analgesia ere gehitu behar zaio teknika honi. ENET teknika ez du MEPATak aplikatzen.\nMina kontrolatzeko ekintzak dira, minak pertsonaren jarreran ahalik eta eragozpen txikiena eragiteko, eta, horrela, bere bizi-kalitatea hobetzeko. Hauek dira:\nDistrakzioa: pertsonaren atentzioa beste gauza batzuetan fokalizatzen da, minak eragiten dizkion sentsazio desatseginetatik urruntzeko.\nIrudimen sinple bideratua: irudimena erabiltzen da erlaxatzeko eta atentzioa desbideratzeko.\nErlaxazio progresiboa: muskuluak taldeka tentsionatzean eta erlaxatzean datza, eta lortutako ondorioetan fokalizatzen da atentzioa.\nEntrenamendu autogenikoa: autohipnosia kontsidera daiteke. Erlaxatzeko. Autosugestioa erabiltzen da.\n4. Zaintza-planak burutu\nMEPATak zaintza hauetan har dezake parte: analgesikoak eman, gainazaleko masajeak eman, hotza eta beroa aplikatu eta ekintza kongitibo-konduktualak burutu.\nAnalgesikoak emateko, medikuaren agindua behar da. OME-ren arabera, hiru taldetan banatzen dira medikamendu-mota horiek: farmako ez-opiazeoak edo ez-narkotikoak, opiazeo edo narkotiko arinak eta opiazeo edo narkotiko gogorrak.\n1. Farmako ez-opiazeoak edo ez-narkotikoak:\na. Parazetamola: normalean, ahoaren bidez administratzen da. Ez ditu albo-ondorioak urdailean edo hesteetan.\nb. Azido azetil-salizilikoa (AAS): markarik ezagunena Aspirina® da. Antipiretikoa, antiinflamatorioa eta analgesikoa da. Ahoaren bidez ematen da. Ondorioak izaten ditu urdailean eta hesteetan, eta kasu batzuetan ondorio antikoagulatzaileak ditu. Parazetamolarekin batera hartuta, potentzia analgesikoa handitzen da.\nc. Antiinflamatorio ez-esteroideoak (AINE): analgesikoak, antipiretikoak eta antiinflamatorioak dira. Gibelean, urdailean eta hesteetan ondorioak eragiten dituzte. Ez dira AASarekin nahastu behar. Talde honetakoak dira: ibuprofenoa, indometazina, naproxenoa, ketoprofenoa, diklofenakoa,metamizola.\n2. Opiazeo edo narkotiko arinak:\nMorfinaren antzekoak dira. AINESekin nahastuta, efektu analgesikoa handitzen da. Albo- efektuak dituzte: arnas depresioa, hesteetako eta maskuriko mugikortasun-aldaketak, zorabioak, izerdia, ahoa lehortzea, etab. Talde horretakoak dira kodeina, dihidrokodeina eta tramadol.\n3. Opiazeo edo narkotiko gogorrak:\nMorfina sartzen da talde horretan. Ahoaren bidez eta larruazalaren azpitik ematen da gehien bat. Adibide moduan fentanilo eta metadona izeneko medikamenduak aipa ditzakegu. Idorreria, goragaleak, logura, sedazioa eta haluzinazioak eragiten dituzte albo-ondorio moduan. Gibelerako eta giltzurrunetarako toxikoak izan daitezke.\nGainazaleko masajeak eman:\nMasajeak profesionalek egin behar dituzte. MEPATek erlaxatzeko gainazaleko masajeak soilik eman ahal izango dituzte. Ohikoenak lepoko masajeak eta idorreria arintzeko ematen direnak izango dira.\nMasajea egiteko teknikak:\nIrristatzea edo effleurage: masajea hasterakoan (kontaktua hartzeko), olioa ematean eta amaieran egiten da. Larruazalaren zehar mugimendu leunak egiten dira, edo sakonagoak izan daitezke, presioa handituz gero. Hatz-mamiekin, eskuen ahurrekin edo hatz-koxkorrekin egin daiteke.\nOratzea edo petrissage: larruazalean, larruazalazpiko ehunetan eta muskuluetan atximur handiak egitean datza. Atximurrak: larruazala tiratu gabe egiten dira, atximur handiak hartuta. Tortsioak: eskuak aldi berean mugitzen dira, kontrako noranzkoan.\nPerkusioak: Eskumuturrak mugitzen dira kolpe txikitxoak emateko. Eskuak oso gertu daude, eta era koordinatuan mugitzen dira. Eskuen ahurrak, hatzkoxkorrak (nudillos), hatz-mamiak edo eskuak ganbil jarrita egin daitezke.\nPresioak: kontrakturak eta korapiloak kentzeko erabiltzen dituzte profesionalek. Arretako teknikariak ez ditu erabili behar, mingarriak eta arriskutsuak izan daitezkeelako.\nIgurzteak: mugimendu arinak izaten dira, gainazalekoak edo sakonak. Erpuruak biratzen dira edo hatz-koxkorrekin eraztunak egiten dira. Oso atseginak izaten dira eskuetan eta oinetan ematen direnean.\nMuskuluen tentsioa arintzeko, erlaxatzeko, logura eragiteko eta mina arintzeko erabiltzen da. Lozioa edo olioa beharko dituzu, eta erabiltzailea estaltzeko izara. Prozedura hori burutzeko, ez dira eskularruak erabili behar.\nMina minimizatzeko burutzen dira, eta minak eragiten dituen sentsazioak kontrolatzean datza.\n1. Distrazioa: pertsonaren atentzioa desbideratzen saiatzen da teknika hau, minaren pertzepzioa saihesteko. Ikus-, entzun- edo ukitze-distrazioak izan daitezke (telebista ikusi, musika entzun, animalia bat ukitu…), edo intelektualak (gurutzegramak egin, irakurri…). Min arinekin eta moderatuekin funtzionatzen du.\n2. Irudimen sinple bideratua: buruan minaren intentsitatea arintzen duten irudiak jartzeko eskatzen zaio erabiltzaileari.\n1. Erabiltzaileari eroso jartzeko, begiak ixteko eta sentsazio fisikoetan kontzentratzeko eskatu.\n2. Arnasa astiro eta sakon hartzeko eskatu.\n3. Esaiozu ikuskizun erlaxagarri bat hautatzeko eta bere buruan jartzeko.\n4. Honelako galderak egin iezazkiozu: nolako usaina nabaritzen duzu? Zer ikusten duzu?, Nola sentitzen zara?, Norekin zaude?, etab.\nHorrela eginda, ikuskizun atseginean kontzentratuko du bere burua, eta bera konturatu gabe mina arintzen joango zaio.\n3. Erlaxazio progresiboa: mina sentitzen dugunean, gorputzak muskuluak uzkurtzen erantzuten du, pultsua eta arteria-tentsioa handitzen dira eta arnasketa azkarragoa eta gainazalekoa bihurtzen da. Erlaxazioa erabilita, erreakzio horiek kontrolatzen saiatuko gara. Teknika horiek menperatzeko, entrenamendua eta praktikan jartzea beharrezkoa da.\nTeknika asko badaude ere, errazenak eta erabilienak ikusiko ditugu. Bata zein bestea aplikatzeko, giro-baldintza egokiak egon behar dira: argiztapen eta tenperatura egokiak, isiltasuna, arropa eta jarrera erosoak, etab.\nHoriek aplikatuta mina, antsietatea eta estresa kontrola ditzakegu.\nArnas egitea bizitzarako funtsezkoa bada ere, oso pertsona gutxik egiten dituzte arnasketa naturalak eta osoak. Sakon arnasten ikasteko ariketak badaude:\n- Abdomeneko arnas hartzeak: esku bat abdomenean jarri eta bestea toraxaren gainean. Airea astiro eta sakon hartu, eta biriken azpialdera bideratu. Ondo egiten bada, abdomenean dagoen eskuan igarriko da arnas hartzearen mugimendua, eta oso gutxi toraxean dagoen eskuan.\n- Arnas hartze (arnasgora) osoa: lehen hartutako airea lehenik abdomenera bideratzen da, eta gero toraxera. Horrela, arnas hartze osoa lortzen da.\n- Arnasbotatzea: ezpainak pixka bat itxi, eta airea ahotik bota. Irteterakoan, txistu txiki bat entzungo da, haizeak egiten duenaren antzekoa. Astiro eta sakon kanporatu behar da airea.\n- Arnas hartze eta arnasbotatze erritmoa: ikusitako prozedura guztia elkarren segidan egin: abdomena lehenik, toraxa gero, eta arnasbotatzea bukatzeko. Geroago eta luzeagoak, sakonagoak eta isilagoak egiten saiatu behar zara.\n- Erlaxazioa: 15-20 minututan zehar praktikatzen da ariketa, eta ematen duen lasaitze-sentsazioa konprobatu.\n- Orokortzea: behin trebatuta, ariketa horiek eguneko edozein egoeratan praktikatu ahal izango dira: lanean, kaletik ibiltzean, gidatzean, etab.\nHidroterapia: mina arintzeko, mugikortasuna hobetzeko, erlaxatzeko eta bestelako efektu onuragarriak lortzeko ura erabiltzean oinarritzen den teknika.\n2.Presioak eragindako hidroterapia\n3.Bapore-bainuak eta saunak\n4.Peloideak eta parapeloideak\nMina giharrak Gizakiak gizartean bizi behar du izenondoa adibideak Maiztasuna lantzeko bi ariketak Gorputzaren giharrak Izenondoa ariketak giharren mugimendua Ekintza erreflexua Oa Kontaketa teknika HASIERA arazoa ekintzak


Liburu azoka - - euskalerriairratia.eus\nLeire Alonso Allue 2021-11-25 19:28\nAro digitalekoak omen gara gu. Talde-lanak driven eta bilerak skypen egiten genituenak. Ehundaka artikulu irakurri eta hamaika testu idatzi ditugunak beti ordenagailuaren pantailan. Baina literatura ... Badu literaturak halako mustro ezkutu bat euskarri fisikoa behar duena. Badu idazlearen eta irakurlearen arteko harremanak ukigarri izateko irrika.\nLiteratura da ume garaiko konplize bihurri, gauean ama argia itzaltzera etortzean eguna minutu batzuk luzatzen zituena. Literatura da nerabezaroaren noraezean bidelagun, kuadrilla osoa liburu-bilduma berberak harrapatuta. Literatura da hizkuntza berri bat ikasi edo norberarena hurbil sentitzea. Liburutegi iskina batean barrezka hastea. Autobus baten eserlekuan malkoei eutsi ezin izatea. Istorioan galtzea eta historiak irabaztea. Pertsonaia baten izaera eraikitzen ikustea. Esaldi perfektu bat.\nGauza gutxi ezagutzen ditut liburu bat irakurtzen hasi eta osorik irensteko nahia bezain zirraragarriak. Gauza gutxi ezagutzen ditut idatzi bitartean irakurleari zer kontatu eta zer ezkutatu pentsatzea bezain dibertigarriak. Langile gutxik harritzen naute auzoko liburuzain eta liburu saltzaileek beste. Beti dakite zein liburu izango duen gustoko literatura bila joan denak.


| Nire eskua zureaneuskaljakintza\nBy motamendi on 2009(e)ko uztailak 22 in denetarik\n“Gau goizean, kaletik paseatzen genbiltzala, ihes egitea erabaki dut.\nNi neu harrituta geratu naiz bat-bateko erabakiarekin. Nola ez zait, bada, lehenago bururatu! Hain argi zegoen! Zer egiten nuen nik, hantxe, bi haiekin paseatzen, amorratuta ama bere nobioarekin besotik helduta ikustean?\nBordara! Alde egingo dut bordara!”\nMariasun Landaren Nire eskua zurean liburua eskuan dudala, zuregan pentsatu dut. Gaur benetan gorroto zaitut. Zure jarrerak ez du zentzurik, ez arrazoirik. Oraintxe, zure presentziaren azken zatirik ere ez dagoen urruneko lekuren batean egon nahi nuke, zurekiko oroitzapen lausoena ere ez dagoen tokian.\nHan benetan libre izango nintzateke. Zuregatik negar egiteko arrazoi gehiagorik ez nuke izango, zorionekoa nintzateke. Sentimendurik gabeko lekua litzateke, hotza, iluna; baina, era berean, argia eta beroa.\nGauaren iluntasunean malkoak erortzen zaizkit masailean behera, ezpainak bustiz. Zapore gazi horrek zurekin pasatako unerik gazienak dakarzkit gogora. Momentu on guztiak ezabaturik geratu dira, zure argazkiari begira txarra den oro etortzen zait gogora. Tuntuna ni perfektua zinela pentsatu nuenean.\nJada ez dut indarrik zuri kontra egiteko, etsita nago. Bidean pixkanaka agortzen joan zait kemena, liskar bakoitzak banan-banan berarekin eraman ditu biok batzen gintuen zubiaren oinarriaren zatiak, hondamendia itzulezina izan den arte. Gorrotoak esperantza ororekin amaitu du.\nHalako batean, itxita dauden leihoen zirrizkoren batetik haize hotza sartu da. Gorputzaren alde batetik sartu eta beste aldetik atera zait, izugarrizko hozkirria sentituz. Soina erabat izozturik geratu zait. Hotzik iritsi ez den leku bakarrean zure berotasuna faltan bota dut, zure besarkaden usaina, zure presentziaren segurtasuna, “nire eskua zurean”.\nMaitasunetik gorrotora pauso bakarra omen dago; baina askotan, zail egiten den arren, atzerapausoa ematea da garrantzitsuena.\nEgun argian-Mikel Urdangarin\nTerrat Pack, zirraraz beteriko ikuskizuna


Istorioak India ezinezkoa ihes eta Zelai errepideak aldizkari bidaia - Historia duzu aldizkari bidaia\nAurreanAsiaIndia ihes ezinezkoa eta zikinkeria errepideak\ntrack traktore maleta\npista on bike\nIndia erori zubia\nIndia lasterketan istripu\n"Mesedez", Beste handi objektu bat ikusi nuen, asfaltoa, "Behi fucking bat da eta ez harri bat". Clueless izan dut, baina soilik erdia zirkulatzen bigarren abiadura, ez laurogei baino gehiago bost ordu, Ezin dut saihestu edo moteldu. Jauzi nuen. Izan zen rock bat bada, zikinak baino gehiago. Zorionez, zen kaka.\nAktore askok esaten kaka zorte errendimendua nahi baino lehen. Errepide kaka izan dut oso idem India, bestela, ulertezinago bat sortuko da oraindik da oso-osorik eta amaigabeak distantzia bost egun joan Madras from Nepal mugan on Raxaul ahal zinen, 3000 imajinatu ahal izango duzu errepidea gehien hellish mila.\nAhalik eta azkarren utzi nahi dut? India hilabete bat baino gehiago egon naiz eta nago elikatzen gora. Herrialde hau gorrotoa zabor bezalako xehetasunak ikasi dut, zirkulazioak kutsadura edo, baina txiki, , indiarren bizi eguneroko.\nHerrialde hau gorrotoa zabor bezalako xehetasunak ikasi dut, zirkulazioak kutsadura edo, baina txiki, , indiarren bizi eguneroko\nOinezkoentzako sinple bat bezala, ezin dute jasan, nahiz eta, baina moto baten gainean bidaiatzen oso irritating dira. Bezain laster, gelditu bezala, berehala zure inguruan, eta kontsumoa bera zalantzan bidez joan, prezioa eta abiaduraren. Da beste herrialde batzuetan motor sortuko jakinmina bidaiatzen komuna, baina hemen desberdina da. Bizikleta bakarrik interesa.\nAfrikan, Amerikan edo Asia bike interesa sortzen, baina bidaiariaren sortutako du. Nor zara zu, zer egin, zergatik dituzu zen? Ikasi eta irakatsi ahal izango duzu, eta erlazionatzeko duzun elkarreragin. Hemen ez dago. Hemen hondarrak. Oztopo bat zara. Ez pintatzen ezer, gogaikarriak, baizik eta horiek, nahiago bakarrik, harekin lo egin. Desatsegina sentimendu bat da. Berotasuna No, Ez da benetako kontaktua. Hutsa respondepreguntas zaude. Absurduaren galderak, ere. Zenbat ez BMW bat? Ilargia. Zer ez duzu zaintzen? Normalean, beti goiko filmatu uste aberatsa ez naiz. Absurduaren da. Behe-klaseko Indian batentzat, kostua hamar aldiz, nahiz eta gutxiago oraindik izango litzateke unaffordable. Beraz, gauza berriak egiten hasi nintzen.. Puzten bere balioa desberdina maila.\n-Hamar milioi dolar.\nInork ez dit begiratzen incredulously, Shocked susmagarria da. Hamar milioi dolar beraientzat esanahi bera du, hamar mila baino. Nork zaintzen. Reek da. Beti galdera bera.\nBaina txarrena da behin eta berriz gauza bera ez erantzutea, baina asmoa amilotxak for bere ezer irakastea. Atzo izan zen, dibisak bulegoa atean I zutik George Town da, Madras zaratatsu zentro. Ikastaroa, bizikleta sentsazioa izan zen, eta laster dozenaka onlookers-telefonoa eskuan inguratua, argazkiak atera. One of the guys aurkitu me aurkeztu oinak gutxi batzuk batera, eta niri galdetu engine arrancase, Nola sounded entzun nahi dut. Eta ona arabera. Hauek erreklamazioak edo saiatu, baimenik gabe argazki bat igo aurretik izeba bat lortu dut gogoko dut kalea eta kontatzeko bezala da.\n-EH, Solid, erakutsi amilotxak.\n, Madras irten ondoren egunak, esnatu bost goizeko. Mapan ikusi dut Ertza dela 300 km. Egun osoa izan daiteke dakit\n, Madras irten ondoren egunak, esnatu bost goizeko. Mapan ikusi dut Ertza dela 300 km. Egun osoa izan daiteke dakit. Nahiz eta gosaria. Berehala utzi nuen eta ominous leaden zeru baten azpian. Egunetan ez da bakarrik lainoa. Sunless, hau da, besterik gabe, zikinkeria, lokatza eta hautsa. Hala ere, atsegina, ibilbidea hasten da. Errepidea estua da, baina trafikoa apur; Bengali herri gisa pintoresko eta baso berde bidez haizeek gure gainean da.\nIdiliko da. El GPS adierazten bakarrik 220 kilometrora iritsi destino. Konfiantza, bidaiatzeko zoriontsu eta pozik. Bukatzeko, feed, Trafiko pilaketa eta beldurrezko atzean utzi nuen. Zoriontsu eta pozik nabigatzailea bihurtzen disoriented arte, eta ezin bidea aurkituko. Maps hauek ez dira oso modernoa eraikuntza edo hondamendi egiten horietako Ezertarako. Ez dakit non nagoen. Ahuntz-bide bat jaisten diot ikaskide ez da ezagutzen zein luzatu ahal izango da. Jasotzera dut gora eta elongates ez baino gutxiago 100 lurrezko errepide mila.\nAhuntz-bide bat jaisten diot ikaskide ez da ezagutzen zein luzatu ahal izango da. Jasotzera dut gora eta elongates ez baino gutxiago 100 lurrezko errepide mila\nMoyale pista itzuli bezalakoa da, baina diferentzia: Pertsonak. Hemen da lodi giza, eraikuntzen, infinitua. Errepidea da, junk de hubbub oso lanpetuta suntsitu, ibilgailuak, animaliak eta oinezkoek errepide nazionala. Atzera eta aurrera errebotea I arroka eta kolpeak baino gehiago, eta, gainera, oztopo horiek guztiak saihesteko I. Beti dago zerbait egiten duten okerrago, eta gaur egun izan daiteke atzoko ona. Eta hori oraindik ez dakit zer espero nuen amaitzeko.\nKlub y Barrancas olagarro aurrerapen, hauts, harea eta asfaltoa.. Aurreko gurpila da llantazos etengabe eta galdetu besterik ez dut zuk ez ondatzea me to bike kokaleku horretan, India utzi ari baimentzen. Ikusi Indiara. Promesa mugatik gertu dela bultzatzen me. Gaur egun, zeharkatu nahi dut, gaur gauean, ilunpetan, beharrezkoa izanez gero, baina nahi ateratzeko, non gidariek hiltzaileen haunt me crazy herrialde honetan, itsasten beren burua leiho eta bere hortzak faltsua eta betel niri irribarre reddened eta negar.\nKenia-India: En aire Bikes\nTaj Mahal: Indiako masaila malko bat\nEpupa Falls: buztina tribu ura\nTags: errepideak, Nepal mugako, india, Madras, basati miquel, moto bidaia\n28 Azaroaren, 2012 at 7:46 | #\nApartekoa artikuluan, Oso bidaiariek etorkizunean erabilgarria … inoiz ez gelditzeko oinezkoentzako izateaz India xD en


Jordi Cuixartek utzi egingo du Omniumeko zuzendaritza | Mundua | Berria\nJordi Cuixartek utzi egingo du Omniumeko zuzendaritza\nMarcel Mauri presidenteordeak ere ez du hautagaitzarik aurkeztuko hurrengo kongresuan, eta zuzendaritzak Xavier Antich proposatuko du Cuixart ordezkatzeko.\nJordi Cuixart, Omniumeko burua, aurtengo Diada egunean. / Toni Albir/EFE Tamaina handiagoan ikusi\n2022ko urtarrilak 14 16:00\nGaur goizean Kataluniako RAC1 irrati kateari emandako elkarrizketan iragarri du erabakia Jordi Cuixartek: Omniumen hurrengo kongresuan ez da aurkeztuko plataformako buru izateko. Sei urte zeramatzan Cuixartek Omniumeko buruzagitzan —preso egin ditu urte horietatik lau—, eta ez du jarraitzeko asmorik. Erabaki bera hartu du Marcel Mauri presidenteordeak ere, eta, beraz, zuzendaritzak beste bat proposatuko du Omniumeko idazkari nagusi izateko: Xavier Antich.\nBi agintaldi bete ditu Cuixartek Omnimueko presidente gisa, eta hura espetxean egon zen tartean Mauriren esku geratu ziren kudeaketa lanak, nahiz eta presidente karguan berak jarraitu. «Hasieratik elkarrekin izan ginen honetan, eta bera ere presidente izan da», esan du Cuixartek Mauriz galdetuta. Haren esanetan, zuzendaritza berria behar du orain erakundeak: «2017ko betaurrekoak egokitu egin behar dira 2022rako». Mugimendua zuzenduko duen talde berria otsailaren 26ko kongresuan erabakiko dute, eta hortik aurrera Cuixart aurreko lanpostura itzuliko da, Guillem Agullo eskolara.\nAurrez ere esana zuen, eta berretsi egin du buruzagi independentistak, bere asmoen artean ez dago politikagintzan aritzea. «Ekintzaile bat naiz, eta Omniumen eta herrialdearen esanetara egongo naiz aurrerantzean ere, baina ez politikari modura». Cuixartek gaur arratsaldean hitz egingo du Carles Puigdemont presidente izandakoarekin eta ERCko idazkari nagusi Oriol Junquerasekin.\n2015ean hartu zuen Omniumeko idazkari nagusi kargua Cuixartek, gerora Generalitateko presidente izango zen Quim Torraren ordez. Ordurako urteak zeramatzan erakundeak lanean, bazkide gisa lehenik eta presidenteorde karguan azken urteetan. 2017an behin-behinean espetxeratu zuten, urte bereko urrian egindako erreferendumari lotuta sedizioa egitea egotzita. 2019an bederatzi urteko kartzela zigorra eta beste hainbesteko inhabilitazioa ezarri zion Espainiako Auzitegi Gorenak.


Lagun Onak 0 - Getxo 0\nJOKU ETA EMAITZA TXARRAK Partidu txarra eta ia aukerarik gabea pasa den larunbatean Garmendipen ikusi genuena. Hala eta guzitz beste puntu bat lortu zuen taldeak eta honekin sailkapeneko azken postuetatik hurrundu egin dira pixkat bat gehiago. Denboraldi amaiera lasai xamarra ikusten da baina hobe lehenbailen puntuak ateratzea azken momentuan gauzak larritu aurretik. Zeren denok dakigu azken partiduetan atzean aurkitzen diren…\nBeasain 2 - Lagun Onak 0\nLagun Onak futbol taldeak ezin izan zuen punturik hurratu goierri aldera egindako bixitan. Partidu ona egin zuten azpeitiarrek, partidako momentu askotan Beasain taldea baino hobea izan zelarik. Baina lehen zatian, futbol zelai osoan epaileak bakarrik ikusitako penalti baten ondorioz aurreratu ziren beasaindarrak. Bigarren zatiaren haseran egindako jokaldi bikain baten ondorioz lortu zuten 2-0 ekoa eta hortik aurrera azpeitiarrak saiatu arren…\nLagun Onak 1 - Baskonia 0\nPartidu serioa Lagun Onak futbol taldeak jolastu zuena. Partiduan zehar baloiaren jabetza Baskoniarena izan baldin bazen ere, aukera gutxi egin zituen talde bizkaitarrak. Lagun Onak taldeak berriz defentsa lan izugarri bat egin ondoren azken momentuan falta jaurtiketa baten ondorioz lortu zuen gola 89.minutuan.\nLAGUN ONAK 2- UROLA 1\nGaraipen oso garrantzitsua lortu zuen ohorezko erregional mailako taldeak zumarragakoen aurka. Lortutako 3 puntuen ondorioz azken postuetatik irtetzea lortu du, baina sailkapenean lehia estua dagoenez borrokan jarraitu beharko da liga amaitu arte. Partidua oso parekatua izan bazen ere, laster aurreratu ziren Txisuren mutilak Jon Andarrek sartutako golari esker 10. minutuan. Partida amaitzeko 15 minutu falta zirela Eneko Antxola izan zen jokaldi…


NEE/TEN SARIAK TRANTSIZIO ENERGETIKO BERDEARI | NEETEN\nHorrela, sari hauen banaketa-galan merezitako aipamena egingo zaie trantsizio berde honen pisua eramaten ari diren enpresei. Izan ere, ahalegina eta kapitala eman dute trantsizio hori aurrera eramaten, klima-aldaketak eragindako hondamendi naturaletatik salbatzeko helburuarekin. Enpresa Berdea kategoriako sarirako lehian egongo dira gure erkidegoan energia berriztagarri berdeen garapenean inbertitzen ari diren konpainiak, eta dagoeneko bertaratuko direla baieztatu dute Foru Komunitatean parke berriztagarriak ezartzeko enpresa garrantzitsuenetako zuzendariek: Acciona, Mtorres, Solaria, Sacyr, Green Capital Power...\nBeste sari kategoria handiak, erakundeen inplikazioa goraipatu nahi du, eta bereziki Nafarroako Gobernuarena. Erakunde Berdea kategoria da, eta bertan Foru Gobernuko eta beste erakunde batzuetako estamentuek hartuko dute parte. Nafarroako Gobernuko hainbat kontseilaritzatako goi-kargudunek dagoeneko baieztatu dute bertaratuko direla, eta ia ziurra da horietakoren batek eramango duela saria. Galan emango da horren berri.\nEra berean, NEE/TEN Sarien Galan bi aipamen berezi egin nahi dira, kontzientziazio-ibilbideagatik eta trantsizio berde honetan konprometituta egon direlako beren bizitza osoan zehar. Hala, aipamen berezia egingo zaio GKE ezagun bati, trantsizio berdea bultzatzeko egindako ibilbideagatik eta horri buruz eztabaidatu eta kontzientziatzeko egindako ekarpenengatik. Horrez gain, gure Foru Komunitatean erreferentziazko pertsona baten bizitza osoko lan konprometitua sarituko da, Nafarroak ezaugarri dituen teknologia eta obra publiko berdeen garapenean egindako ekarpen guztiengatik. GKEko ordezkari bat eta omendutako pertsona ere izango ditugu gurekin, eta hitz batzuekin ilustratuko gaituzte eta prentsari adierazpenak egiteko prest egongo dira.\nAstearte honetan, abenduak 28, 11:30etan, Katakrak (Kale Nagusia 54, Iruña) aretoan izango da Trantsizio Energetiko Berdeari NEE/TEN Sarien 1. gala. Sektoreko enpresa eta erakunde adierazgarriei gonbidapena egin zaie, eta horietako batzuek bertaratuko direla baieztatu dute. Eta gonbidapena luzatzen zaio Foru Komunitateko prentsari eta publiko orokorrari. Bertaratzea librea da edukiera bete arte. COVID-19 koronabirusaren pandemiari buruzko segurtasun-neurri guztiak mantenduko dira, bereziki maskararen erabilera, pertsonen arteko segurtasun-distantzia eta aretoaren aireztapena.\nEskerrak eman nahi dizkizuegu natura berdea babesteko kontzientzia sortu nahi duen ekitaldi ikusgarri honetara etortzeagatik. Nafarroako Energia Eraldatzearen Batzorde Iraunkorra - Nafarroako Energia Eraldatzen (HPB/TEN):


Corrugados Azpeitiko herrigunetik atera beharko luketela dio udalak | Ekonomia | Berria\nCorrugados Azpeitiko herrigunetik atera beharko luketela dio udalak\nCL taldeak industria jarduera abiarazi nahi badu Trukutxoko azpiegituran abiarazi beharko duela esan du Alkorta alkateak. Tapiak uste du «pilota udalaren teilatuan» dagoela, eta borondatea eskatu dio\nAzpeitiko Corrugados, 2013an, hura itxi aurreko egunetan. JON URBE / FOKU Tamaina handiagoan ikusi\nHastapeneko fase batean baino ez da ari aztertzen Cristian Lay taldea (CL) Azpeitiko Corrugados martxan berriro jartzea, baina hori nahikoa izan da EAJren eta EH Bilduren artean beste fronte bat irekitzeko. Nagore Alkorta Azpeitiko alkateak (EH Bildu) garbi utzi zuen, atzo, labeen jarduera herrigunetik kanpo atera beharko lukeela Corrugadosek, «ez direlako bateragarriak» industria jarduera hori eta udalak onartutako hirigintza alorreko plan orokorra. Udalak Trukutxo eremuko azpiegitura bukatugabea proposatu du industria jarduera hori hartzeko. Horrela jakinarazi zien herenegungo bileran, Cristian Lay taldeko buruei eta baita Gipuzkoako Foru Aldundiko eta Eusko Jaurlaritzakoei ere.\n«Cristian Layk plan ekonomikorik aurkeztu ez duen arren, lanpostuak sortzeko egon daitekeen aukeraren aurrean, Azpeitiko Udalean esfortzurik handiena egiten ari gara Corrugados martxan jar dadin», esan zuen Alkortak; «lanpostuak sortzeko helburuz, Corrugadosen irekiera laguntzeko borondate osoa» ei du udalak. Baina bide hori berme juridiko, ingurumen baimen eta hirigintza arau guztiak «zorrotz beteta» egin behar dela gogoratu zuen; hala, Alkortak udalaren proposamena jakinarazi zuen: Corrugadosen labeak Trukutxora eramatea, han dagoen azpiegitura ere Cristian Layrena baita, ez alferrik. Kontua da azpiegitura hori ez zutela bukatu bere garaian.\nHala ere, Alkortari aukera onena iruditzen zaio. «Badago aukera bat, erreala eta egingarria», esan zuen. Proposamen hori Azpeitiko EH Bilduren eta EAJren babesarekin onartutako plan orokorrean jaso dela gogoratu zuen. «Azpeitiak badu plan bat Corrugadosentzat. Horretarako prestatu zen Trukutxo, eta hainbat instalazio eginda dauzkate jadanik». Alkortak erantsi zuen Zarautz-Azpeitia eremu bitarteko lurralde plan partziala ere aldatu zela propio, 2009an, Trukutxon jarduera hori ezarri ahal izateko. «Jaurlaritzak eta aldundiak onartu egin zuten, zegozkion sail guztien aldeko txostenekin».\n«Ahal den guztia egin»\nErakundeen kartak mahai gainean daude, Corrugados zabaltzeko aukerari dagokionez. Fabrika erdigunetik hurbil dago, herria hedatzeko eremu naturalean, eta luze gabe haren inguruan etxebizitzak eraikitzeko proiektu bat dago.\nEusko Jaurlaritzari eta foru aldundiari «elkarlanean aritzeko» eskatu dio udalak, baina Corrugados irekitzeko ideia gatazka politiko argia eragiten ari da. Jaurlaritzako Ekonomiaren Garapeneko sailburu Arantxa Tapiaren hitzek horrela islatzen dute: «Enpresa bat etortzen denean lanpostuak sortzera, eta etorkizuneko proiektu batekin, administrazio gisa ahal den guztia egin behar da hori gauzatu dadin. Udalaren teilatuan dago pilota».\nTapia sailburuak baieztatu du CLk garbi utzi duela Azpeitiko Corrugadosen hasi nahi duela jarduera, eta «borondate politikoarekin» hori lor daitekeela dio. «Enpresa inbertsioak egiteko prest dago, ingurumen baimena lortzeko. Baina ezin da enpresa kanpora atera orain, oso luze joko bailuke».\nGipuzkoako Foru Aldundia ere estu hartzen hasi da Azpeitiko Udala. «Hitzetatik ekintzara pasatzeko» eskatu dio Ekonomia Sustapeneko diputatu Jabier Larrañaga azpeitiarrak, eta salatu du CLk esan duela «bideragarritzat jotzen duen aukera bakarra» Corrugados zabaltzea dela, «eta ez birkokatzea». Haren hitzetan, Trukutxoko aukera «aurretik baztertu da, eta ezin da alternatiba izan; ez da bideragarria».\nBada, oso bestela ikusten du auzia Alkorta alkateak: «Herrigunean labeak pizteko aukeraren inguruan, txoten teknikoen zain gauden arren, ia ziurtzat jo dezakegu herriguneko instalazio industrialak erabiltzeko berme juridiko eta urbanistikorik ez dela izango». Corrugadosen inguruko eremu hori etxeak egiteko izendatu zen plan orokorrean, eta hark EAJren adostasuna izan zuela gogoratu du Alkortak. «Beraz, txosten teknikoek zehaztuko duten arren, uler daiteke jarduera industriala ez dela bateragarria plan orokorrarekin».\nAzpeitiko Udalak ezin duela legearen aurka jo garbi esan du Alkortak. «Ez Azpeitiko alkateak, ez udal gobernuak, ezta udalbatzak, aho batez onartuta ere, ez daukagu herrigunean industria abiarazteko baimena ematerik, jarduera hori ez delako bateragarria plan orokorrarekin. Legez kontrakoa litzateke». Alkortak uste du ez dela zilegi «udalari legea hautsi dezala eskatzea».\nGESen hornitzaile gisa baliatuko luke CLk Corrugados


"Zikloa ixtera datorren zerbait da suziria piztea; Harrotasunez botako dugu" - Anoeta - Tolosaldeko ataria\nAnoetako jaiak 2019\n"Zikloa ixtera datorren zerbait da suziria piztea; Harrotasunez botako dugu"\nTolosaldeko Ataria 2019-06-19 11:59\nGaur errematea emango dute Anoetako Herri Ikastolako ordezkariek. Errematea ikasturteari, gaur bukatuko baitituzte eskolak, eta errematea 50. urteurreneko ekitaldien ospakizunari. Indar berritzeko balio izan die urtemugak Itziar Lazkano ikastolako zuzendariak baieztatu duenez. Gaur ilusioz piztuko dute Anoetako jaietako suziria.\nNola jaso duzue ikastolan jaiei hasiera emateko suziria botatzeko ohorea?\nPoz handiz. Ikastolak 50 urte hauetan egin duen lana herriak baloratzea eskertzekoa da. Guk beti sinistu izan dugu ikastola herritik sortu zela eta herriarentzat egiten duela lana. Zikloa ixtera datorren zerbait da suziria piztea. Harrotasun handiz botako dugu.\nIkasturtea amaitzear duzuela zer nolako balorazioa egiten duzue urtemugako ospakizunen inguruan?\nIkasturte berezia izan da zentzu horretan. Lan handia egin dugu baina egia esan gustura geratu zara. Ez gara ikastola handia, hortaz, neurri berean gure ospakizunak xumeak izan dira, hori bai, hunkigarriak eta bereziak. Lau momentu ezberdin izan ditugu. Gure ikastolan aurreko udan obrak egin genituen, eta ospakizunak lan horien inaugurazioarekin hasi genituen.Ondoren, 50 urte hauetan lanean aritu diren ikastolako komunitateko kide ezberdinei eskertza egin genien, aitortza ekitaldi moduko bat izan zen, ikasle ohi eta sortzaileekin eta oso hunkigarria izan zen. Gero herri ospakizun bat egin nahi izan genuen, herrian txertatuta dagoelako ikastetxea eta zentzu horretan herriko eragileen laguntza handia jaso genuen. Jaialdi polita izan zen, parte hartze handiarekin. Eta amaitzeko, ekainaren 2an, ikastolaren eguna ospatu genuen, intimoagoa izan zena; momentu honetan komunitatea osatzen dugunok egin genuen festa eta eguraldia lagun izan genuen. Primeran pasa genuen.\nEsango zenuke zuen ikas-komunitatea indartuta atera dela urtemuga pasa eta gero?\nNik uste dut baietz. Indartuta eta era berean ilusioarekin, ikastola berritzen ari delako eta proiektu berriak aurrera eramaten ari direlako. 50 urte bete ditu ikastolak eta ikusten dugu beste hainbeste egiteko indarra baduela.\nZerrendatu ditzakezu aurrera begira dituzuen erronkak Herri Ikastolan?\nErronkak finkatuta dauzkagu. Oso argi dugu zer nahi dugun. Gertatzen dena da inbertsio handia suposatzen duela, bai egin dugunak, bai buruan dugun bigarren faseak ere. Poltsikoari begiratuko diogu, eta ikusiko dugu bigarrengo parte horren inbertsioari heltzeko noiz egongo garen prest. Oraingoz behintzat ez.\nGaurko pregoia eta txupinazoaren unea nola prestatu duzue?\nBai. Kudeaketa batzordeko kide guztiak egongo gara han, baina hitza ikastolako lehendakariak Joxean Apariciok hartuko du, eta berekin batera, batzorde horretan parte hartzen duen Maialen Mujikak, ikastolako ikasle izandakoak eta gaur egun guraso ere badenak. Gero, suziria piztu, nik neuk piztuko dut.\nIkasleak berriz, danborra jotzen ariko dira, urtero egiten duten bezala.\nBai, txupinazoaren ondoren danborrada ateratzen da Anoetako kaleetan zehar eta ikastolak antolatzen duen ekimena da hori. Entseguak egin dituzte dagoeneko azken asteetan eta seguru guztia ondo aterako dela.\nModu berezian ospatuko dituzue festak aurten?\nNormalean ikastolako langileok, egun hau hartzen dugu afari koxkor bat egiteko eta tradizioari eutsiko diogu gaur ere. Afaldu eta parrandatxo bat egingo dugu. Bide batez, eskualdeko jendea ere animatu nahi dugu Anoetako jaietara etor dadin, gerturatuz gero, ederki pasako dute eta.\nEkainak 19, gaur\n19:00. Herriko txalapartariek kukuaren etorrera iragarriko dute plazan. Ondoren, txupinazoa, kukuaren jaitsiera kanpai hotsekin eta haur danborrada, Loatzoko txarangak lagunduta. Pregoilaria aurten Anoetako Herri Ikastola izango da, 50. urteurrenagatik.\n20:00. Sardina jatea plazan, Kuku elkarteak antolatuta eta Loatzoko trikitilariek alaiturik.\n21:00. Ezten Giro erromeri taldea plazan.


Ekilore olio - Wikipedia, entziklopedia askea.\n53 hizkuntza hedatua bildua\nsukaldeko olio eta hazi olio\nEkilore olioa edo ekilore-olioa ekilorearen (Helianthus annuus) hazietatik ateratzen den olioa da. Giza elikaduran asko erabiltzen da, eta baita kosmetikogintzan, emoliente gisa, eta bioerregaiak egiteko ere.\n1 Produkzio modua\n4 Munduko ekoizpena\nProdukzio modua[aldatu | aldatu iturburu kodea]\nEkilore olioaren produkzioak fase hauek ditu  :\nAzala kentzea. Haziak garbitzen dira, lohitasunak kenduz. Azalak energia sortzeko eta aziendak bazkatzeko baliatzen dira.\nEhotzea eta olio ateratzea. Haziak xehatu eta prentsatzen dira. Olioa ateratzeko disolbatzaileak (hexanoa) erabiltzen dira.\nFintzea. Fase honetan lohitasunak kendu eta olioaren garraztasuna gutxitzen da.\nEkilore olio arruntaren batez besteko gantz-azido osaketa hau da:\naseak azido palmitikoa %7\nazido estearikoa %5\nmonoasegabeak azido oleikoa %19\npoliasegabeak azido linoleikoa %68\nazido alfa linolenikoa %1\nOleiko ugariko ekilore olioak, berriz, honelako osaketa du:\naseak azido palmitikoa %3,7\nazido estearikoa %4,3\nmonoasegabeak azido oleikoa %82,6\npoliasegabeak azido linoleikoa %3,6\nazido alfa linolenikoa %0,2\nGiza elikaduran oso erabilia da. E bitaminan oso aberatsa da eta gantz-azido ase gutxi dauka. Bere ezaugarriak ez galtzeko, gordinik erabiltzea gomendatzen da eta, frijitzeko erabiltzekotan, gehiegi ez berotzea. Oleiko ugariko ekilore olioa ere merkaturatzen da. Izenak adierazten duen bezala, olio mota hau odol-hodientzat eta bihotzarentzat onuragarria den azido oleikoan aberatsa da  .\nMunduko ekoizpena[aldatu | aldatu iturburu kodea]\nEkilore olioa munduan gehien kontsumitzen den laugarren landare olioa da. 2011/12 merkataritza urtean munduan 14.147.000 tona produzitu ziren:\nMunduko ekilore olio ekoizlerik handienak. 2011/12ko datuak.\n1 Ukraina 3.684.000\n2 Errusia 3.304.000\n3 Europar Batasuna 2.918.000\n4 Argentina 1.387.000\n5 Turkia 718.000\nMundu osoan 14.147.000\n↑ El aceite de girasol Eroski Consumer\n↑ Fats, Oils, Fatty Acids, Triglycerides Scientificpsychic.com\n↑ Sunflower Oil[Betiko hautsitako esteka] Triedtastedserved.com\n↑ Olio motak: Guztiak ez dira oliba Eroski Consumer\n↑ a b Sunflowerseed and Products World Supply and Distribution[Betiko hautsitako esteka] United States Department of Agriculture. Foreign Agricultural Service\nMultimedia: Sunflower oil\nBNF: 12302196k (data)\nNúmero CAS: 8001-21-6\nWikipedia:Kanpo esteka hautsiak dituzten orriak from ekaina 2021\nOrriaren azken aldaketa: 6 ekaina 2021, 20:01.


Eusko Jaurlaritzak kidego diplomatikoari BERPIZTU programa aurkeztu dio - Albisteak - Basque Country | Euskadi.eus\nEusko Jaurlaritzako Lehendakaritzaren eta Kanpo Harremanetarako Idazkaritza Nagusietako arduradunek, gaur goizean, topaketa telematikoa izan dute zenbait herrialdetako enbaxaden ordezkariekin, Euskadiko Ekonomia eta Enplegua Suspertzeko BERPIZTU programa aurkezteko.\nTopaketa birtuala bideokonferentziaz egin da, eta, hartan, Jesús Peña Lehendakaritzako idazkari nagusiak eta Marian Elorza Eusko Jaurlaritzako Kanpo Harremanetarako idazkari nagusiak parte hartu dute, bai eta Alemania, Argentina, Belgika, Kanada, Txile, Kolonbia, Hego Korea, Estatu Batuak, Finlandia, Frantzia, Grezia, Italia, Irlanda, Japonia, Mexiko, Herbehereak eta Portugal herrialdeetako enbaxaden ordezkariek ere.\nLan-topaketaren izenburua “Euskadiko Ekonomia eta Enplegua Suspertzeko BERPIZTU programa” da, eta, haren bidez, kidego diplomatikoko kideei aurkeztu zaie osasun-pandemiak eragin duen ekonomia-krisiari aurre egiteko euskal erakunde-erantzuna. Programa hazkuntza jasangarriaren eremuan kokatzen da, eta konpromisoa hartzen du Euskadi berdeagoa, digitalagoa eta inklusiboagoa eraikitzeko hiru trantsizioei erantzuteko, Europako estrategiarekin bat etorriz.\nBERPIZTU bi ardatz bertikaletan egituratzen da: I. ARDATZA: Suspertze Ekonomikoa. II. ARDATZA: Enpleguaren dinamizazioa. Gainera, zeharkako hirugarren ardatza jaso da: Enpleguaren kalitatea eta genero-berdintasuna. Ardatz bertikal bakoitza 12 politika eragiletan zabaltzen da, eta haiek, aldi berean, 60 jarduketa-ildotan garatzen dira.\nProgramak 2020-2024 aldirako Eusko Jaurlaritzaren aldetik 13.250 euroko ahalegin publikoa aurreikusten du, aurrekontu-baliabide eta berme publikoetan. Helburua da galdutako enplegu guztia berreskuratzea eta langabezia-tasa berriz ere % 10etik behera egotea. Hori dela eta, Euskadiko Ekonomia eta Enplegua Suspertzeko BERPIZTU programaren xede dira: 135.000 enplegu sustatzea; 6.000 enpresa eta mikroenpresa berri sortzen laguntzea; 1.000 ikerketa- eta garapen-proiektu berri sustatzea; 10.000 industria-enpresari laguntzea; 4.000 industria eta zerbitzu aurreraturen balio erantsia areagotzea; 100 elikadura-industriaren balio erantsia areagotzea, eta 1.400 milioian areagotzea merkataritzaren, ostalaritzaren eta turismoaren balio erantsia.\nGaurkoa azken urteotan Madrilen Eusko Jaurlaritzaren ordezkaritzan egin ohi diren topaketen ohiko egutegian sartzen da; hartan, Eusko Jaurlaritzako arduradunak eta kidego diplomatikoko ordezkariak batu ohi dira, Euskadiko plan eta ekimen estrategikoen berri emateko. Lehen aldiz egin da, pandemiaren ondorioz, bideokonferentziaz.


«Txertoaren inguruan bakoitzak bere iritzia du eta nik argi izan dut hartu nahi nuela» - Baztan - Erran.eus\n«Txertoaren inguruan bakoitzak bere iritzia du eta nik argi izan dut hartu nahi nuela»\nTtipi-Ttapa 2020-12-31 12:00\nIbon TXARTERINA FUENTES, Iruñeko El Vergel zahar etxean lan egiten duen elizondoarra\nZahar etxeetan abiatu dute Covid-19aren aurkako txertaketa kanpaina, eta Nafarroan Iruñeko El Vergel zahar etxean izan dira lehenbizikoak. Hantxe aritzen da lanean Ibon Txarterina Fuentes elizondoarra eta txertoa asteartean hartu zuela kontatu dio TTIPI-TTAPAri, «inongo zalantzarik eta beldurrik gabe».\nIgandean hasi ziren Covid-19aren aurkako txertoak paratzen Nafarroan, eta geroztik dozenaka lagunek jaso dute Pfizer botika etxearen txertoa. Arrisku taldeek eta egoera zaurgarrian daudenek izanen dute lehentasuna eta horien artean, zahar etxeak izaten ari dira lehenbizikoak. Nafarroan, zehazki, Iruñeko El Vergel zahar etxean hasi dute txertaketa kanpaina. Hantxe lan egiten du Ibon Txarterina Fuentesek. Bizkaitarra sortzez, Elizondo du gaur egun bizileku eta ekainaz geroztik, El Vergel zahar etxean dihardu, zerbitzu orokorretan lanean. Astearte arratsaldean hartu zuen Pfizer etxearen txertoaren lehenbiziko dosia. Txertoaz eta zahar etxeko martxaz mintzatu da TTIPI-TTAPArekin.\nCovid-19a dela eta nolako hilabeteak izan dituzue zahar etxean?\nEz kutsatzeko erne ibili gara eta egia errateko, zahar etxean arras positibo tasa baxua izan dugu. Izan ditugun kasu gehienak lankideren batek gaixotasuna kanpotik sartu duelako izan dira edo erietxera joan behar izan dutelako. Kasu guti izan ditugu, egoiliarren artean bizpahiru baino ez, eta lankideon artean aunitzetan aipatu dugu zorte ikaragarria izan dugula.\nNolako martxa duzue El Vergel zahar etxean?\nGure zahar etxea publikoa da. 143 egoiliar daude eta langileak 150 baino gehiago gara. Zahar etxe pribatuetan, enpresek dirua ikusten dute eta langile guttiago, jatekoaren kalitate kaskarra, bizikideen arteko egoera okerra… suma daitezke. Gure kasuan, hemengo langile batzuk kexu dira denborarekin lan baldintzak okertzen ari direla ikusten dutelako. Baina ni ekainean hasi nintzen eta arras kontent nago, lankide gehienak maitagarriak eta zaharrak arras jatorrak dira, eta lan baldintza onak ditut.\n«Txertoarekin zahar etxeko egoiliarrak arras itxaropentsu eta kontent daude»\nCovid-19aren kontrako txertaketa kanpaina zuen zahar etxean hasi dute. Nolakoak izaten ari dira egun hauek?\nEgoiliarrak arras itxaropentsu eta kontent daude. Telebista ikusiz jasoak zituzten mezuekin izituak zeuden, baina telebistan erraten duten guztia aunitzetan ez dela sinestu behar ikusi dute eta txertoa hartuta ez dela ja pasatzen.\nZenbat egoiliarrek hartu dute txertoa?\n143 egoiliarretik 136k jaso dute. Zazpik ez dute paratu, horietatik bortz zahar etxetik kanpo daudelako, senitartekoekin oporretan. Lankideen artean, berriz, denetarik dago. Batzuek hasieratik garbi izan dugu txertoa paratu nahi genuela, eta bertzeek argi izan dute ezetz.\nEdozein kasutan, txertoa paratzea ez da nahitaezkoa…\nEz, ez da derrigorrezkoa. Hasteko paratu nahi duzun edo ez galdetzeko deitu egiten dute. Nik argi nuen nahi nuela, eta astearte arratsaldean, abenduaren 29an, paratu zidaten. Txertoa hartu, lauzpabortz galderei erantzun eta ordu erdiz esperoan jarrita egon behar izan nuen. Erresuma Batuan txertoa hartu zuten zenbaitengan erreakzioa txertoa paratu eta segituan antzeman zuten eta horregatik, txertatu ondorengo 30 minutuetan esperatzeko erraten dute. Nik ez nuen deus arrarorik sumatu.\n«Zahar etxe batean ariko ez banintz ere, txertoa hartu izanen nuen»\nEz duzu zalantzarik izan txertoa hartzerakoan…\nBatere ez. Zahar etxe batean ariko ez banintz, akaso ez nuke Pfizer etxearena hartu izanen, Kubako Soberana edo Sputnik izan zitezkeen, ez dakit, baina txertoa hartu hartu izanen nuen. Kasu honetan Pfizerrena hartzeko aukera izan dut eta ez dut ez zalantzarik ez beldurrik sentitu. Covid-19arekin akitu nahi badugu, hortik jo behar dugu.\nAlbo-ondoriorik edo erreakziorik izan duzue?\nEz. Batek besoa minduta ernatu zela erran zuen, baina aldi berean, beso horren gainean lo egin zuela aipatu zuen. Baina gainerakoan deus ere ez. Nik ere ez dut minik sumatzen, behatzekin txertoa eman zidaten puntua zanpatuta pixka bat, baina bertzela deus ez.\nBi dosi dira. Noiz hartuko duzu bigarrena?\nBai, hori da. Pfizerren kasuan bi dosi dira eta bigarrena urtarrilaren 19an hartuko dut.\nBenetan babestuko duela uste duzu?\nNik baietz erranen nuke. Baina bakoitzaren defentsaren araberakoa ere bada, eta alde horretatik, ongi elikatuak eta zainduak bagaude, hau da, defentsa sendoak baditugu, hobe, babesa handiagoa izanen da.\n«Zerbait sartu nahi badigute, edozein maneratan sartuko digute»\nTxertoaren aurkako ahotsak ere badira. Aunitz izan dira Covid-19aren aurkako txertoaren arriskuaz ohartarazi izan duten medikuak eta osasun arloko profesionalak, eraginkortasuna frogatua ez dagoela adierazi dutenak, ez dela segurua, informazio gutti dagoela… Zein da zure iritzia?\nNi ez naiz inor hau edo hori errateko, baina bakoitzak bere iritzia du eta nik garbi nuen txertoa paratu nahi nuela. Horrez gain, aunitzetan izugarrizko asmakizunak erraten dituztela ere azpimarratuko nuke. Txertoarekin zerbait sartuko digutela pentsatzen dute aunitzek, baina kontuan izan behar dugu zerbait sartu nahi badigute bertze edozein maneratan sartuko digutela, jatekoarekin edo bertze edozein modutan. Gerta liteke krisi hau guztia esku beltzen batek mugitu izana, baina munduan hainbertze dira esku beltz bat izan dezaketen kontuak… Ezin dugu egun osoan halako pentsamenduekin ibili, sufrimendu hori alferrikakoa da.\nZein mezu zabalduko zenuke?\nJendeari animatzeko eta txertoa paratzeko erranen nioke, gure onerako izanen delako. Inork ez dezala beldurrik izan, beldurrak ez digu laguntzen.\nTamalgarria da hain zahar etxe publiko guti izatea, gehiago behar genituzke. Konparazio batera, Elizondoko zahar etxea publiko bihurtzen badute, denon onerako izanen da.


Sailkapenean gorantz egiteko aukera bikaina dauka Baskoniak Zaragozaren aurrean | Saskibaloia | Naiz\n2022 MAI. 06 - 15:40h\nSailkapenean gorantz egiteko aukera bikaina dauka Baskoniak Zaragozaren aurrean\nPartida bat gutxiago jokatuta, gasteiztarrak Manresaren seigarren postutik garaipen bakarrena daude eta puntu diferentzia ere alde daukate. Aragoiko taldeak, bestalde, nahikoa lan dauka hamabigarren garaipena lortu eta maila behin betiko mantentzeko.\nManresa harrapatu eta atzean lagatzeko aukera bikaina dauka Baskoniak zapatuan. (Raul BOGAJO / FOKU)\n«Ez dakit gure muga non egongo ote den; dakidana da orain dugun maila ezin dugula jaitsi». Horra Neven Spahijaren abisua Bitci Baskoniak larunbat arratsaldeko 18.00etan Basket Zaragozaren aurka jokatu beharreko partidaren bezperan. Teorian bederen, arabarrek erraz asko irabazi behar lukete Buesa Arenako partida eta, bide batez, sailkapenean seigarren postura salto egingo lukete logika hori beteko balitz.\nOrain arte 31 partida jokatu dituzte gasteiztarrek eta ACB Ligako sailkapenean 18-13 balantzearekin zazpigarren postuan daude. Bere aurretik Manresa dago, garaipen bat gehiagorekin, partida bat gehiago jokatu baitu. Izan ere, talde katalanak ostiral honetan FIBA BCLko Lauko Finaleko dema dauka eta hargatik joan zen aste erdian Betisen aurka jokatu –eta galdu– zuen. Aurrez, Gasteizen egurra jaso zuen Pedro Martinezek zuzentzen duen taldeak eta, bada, Baskonia Manresa sailkapenean harrapatu eta atzean uzteko puntuan dago, baldin eta, esan bezala, Zaragozari irabazten badio.\n«Ez diot sailkapen nagusiari begiratu nahi», esan du, hala ere, gasteiztarren entrenatzaile kroaziarrak. «Partida bakoitzari bere garrantzia eman nahi diot eta egunez egun joatea nahiko nuke ahalik eta mailarik altuena ematen joan dadin taldea», azaldu du.\nHargatik, pasa den asteburuan Unicajaren aurka irabazi arren, «defentsako erreboteko lana hobetzea» izan da Spahijaren adierazpenen ardatzetako bat. «Malagan erasoan 20 errebote hartu zizkiguten eta bigarren aukera horiek zirela medio 16 puntu sartu zituen Unicajak; ezin dugu halakorik berrriz ere gertatzerik ametitu», ohartarazi du.\nAbenduko egun txar hura\nAbenduaren 28an, Zaragozan jokatu zuten talde hauek biek, eta egun hartan 97-79 nagusitu zen Aragoiko taldea. Partida hura bizpahiru orduz atzeratu egin behar izan zen Neven Spahiaj berak covid-19arekin positibo eman baitzuen. Ondorioz, jokalariei proba osagarriak egin behar izan zitzaizkien eta, tamalez, partidara begirako kontzentrazioa pikutara joan zen Baskoniako jokalarien artean.\n«Ez diot egun hari jaramonik egin nahi. Azken baten, talde biak orain oso ezberdinak gara eta egoera ere erabat ezberdina da», aipatu du entrenatzaile kroaziarrak aurreneko itzuliko partidaren harira.\nEgia da ordutik hona asko aldatu dela Baskonia, eta askoz gehiago Zaragoza. Jaume Ponsarnauren ordez Dragan Sakota da orain Aragoikoen entrenatzaile berria, eta Frankie Ferrari, Mekowulu eta beste zenbait jokalari beriri esker, sailkapeneko zulotik hanka egin nahian dabil. Alabaina, 11 garaipen ditu eta ez du matematikoki mailarik oraindik mantendu. Joan zen igandean Bilbao Basketi irabazi izan balio aurrerapauso galanta emango zukeen, baina bizkaitarrek ere asko zuten jokoan eta beren aukera baliatu zuten ACB Ligako sailkapeneko zortzi onenen artean sartzeko.\nAzken jardunaldietako ordutegiak\nACB Ligak azken bi jardunaldietako orduak ezagutarazi ditu, halakoren batean. Hala, datorren asteartean, hilaren 10ean, 19.00etan Bartzelonari bisita egin beharko dio Surne Bilbao Basketek eta, berriz, asteazken gaueko 21.30etan –Euskal Herriko ordutegia– Txus Vidorretaren Teneriferi bisita egin beharko dio Bitci Baskoniak. Zaragozari larunbatean bezala, Teneriferi asteazkenean irabaziko balu, ACB Ligako bosgarren lekura salto egin lezake talde gasrteiztarrak.\nBestalde, hilaren 14an, igandez, amaituko dute ACB Ligako Fase Erregularra euskal taldeek. Biek ala biek igandean 20.45etik aurrera jokatuko dute. Joventuten aurka jokatuko du Baskoniak –eta akaso laugarren ere izateko azken aukeratxo bat izan lezake– eta, bere aldetik, Bilbao Basketek maila mantendu nahian sekulako sprinta egiten ari den Betis izango du aurkari Miribillan.


Meditazioaren eragin fisiologikoa (Zeidan 2015) | Fisteus\nMeditazioaren eragin fisiologikoa (Zeidan 2015)\nRuben Tovarren bidez izan nuen haren berri, eta Luis Torijari esker lortu dut azkenean:\nZEIDAN, Fadel et al. Mindfulness meditation-based pain relief employs different neural mechanisms than placebo and sham mindfulness meditation-induced analgesia. The Journal of Neuroscience, November 18, 2015 • 35(46):15307–15325\nIkerketa honetan, meditazioak minaren perzepzioan eragiten dituen aldaketak estudiatu ziren, ondorio interesgarriekin: besteak beste, meditazioaren berezko eragina eta testuinguru psikosozialarena (postura, arnasa, sinesmenak, ingurugiroa, monitorearen harreta…) bereizten saiatu ziren adibidez.\nHalere, izenburua irakurtzearekin batera zalantzak sortu zitzaizkidan: nola egin daiteke “meditazio faltsu” bat??? Planteamendua bera zentzugabekoa iruditzen zitzaidan, “optimismo faltsua” edo “ausardia faltsua” aztertzea legez. Artikulua poliki-poliki irakurri eta gero, oso ondo egindako entsegu klinikoa aurkitu dut; ondo eginda… baina oinarri ahularen gainean.\n“Mindfulness” (“kontzientzia osoa”) izena Euskalherrian duela gutxi entzuten hasi bagara ere, 1990 hamarkadatik hona zabaldu da EEBB-etan. Labur esateko: budismoan aspaldi erabiltzen den meditazio klasiko bera da, baina erlijio kutsua kenduta. Esandako moduan, entsegu honetan autoreek benetako eta gezurretako meditazioak bereiztu dituzte: biak arnas sakonean oinarritutako erlaxazio saio gidatuak dira, ezaugarri beretsuekin (posizioa, gela, gidaria, instrukzioak ematen pasatutako denbora, begi itxiak…). Bien artean alde bakarra dago: benetakoan, saioko gidariak harreta arnas mota jakin batzuetara bideratzen du; gezurretakoan, berriz, arnasari buruzko instrukzioak orokorragoak dira.\nLau talde egin ziren, aurretik sekulan meditazioan aritu gabeko jendez osatuak, eta entsegua egin aurretik laurei “mindfulness maila” neurtu zitzaien galdetegi bidez; era berean, estimulu termiko mingarrien aurrean garunaren aktibitatea, arnasa eta odolaren oxigenazioa monitorizatu zitzaien. Gero, talde bakoitzarekin 4 saio egin ziren:\nPlacebo taldea: pomada neutroa ematea, analgesikoa zela esanaz.\nMindfulness meditazio taldea: eguneroko saio bat, lau egunez.\nMindfulness “faltsuko” taldea: berdin.\nKontrol taldea: “The Natural History and Antiquities of Selborne” liburua irakurri zitzaien 4 egunez. Liburu hau erlaxazio saio gidatuen konparaketa neutraletarako balidatua (¡!) omen dago.\nEta saioen ostean, neurketak errepikatu ziren.\nPentsatzekoa den bezala, interbentzioko hiru taldeetan lortu zen analgesia; hiruen artean, halere, mindfulness erako meditazioa praktikatu zuten taldean lortu zen efektu handiena (estimulu termiko berdinen aurrean min gutxiago igartzea, alegia).\nNeuroirudietan, emaitza bat nabarmendu zen: min sentsazioaren jaitsiera, nozizepzioa gobernatzen duten garuneko guneen aktibitatearen jaitsierarekin bat datorrela. Bigarren maila batean, zenbait guneren aktibitatearen igoera ere neurtu zen: minaren kontrol kognitiboa ahalbidetzen dutenak, hain zuzen ere. Efektu hauek nabarmenagoak izan ziren mindfulness taldean, jakina; autoreen arabera, honen azalpena “benetako eta gezurretako mindfulness meditazioek eta plazeboak erabiltzen dituzten bideak desberdinak direla” izango litzateke. Ondorio hau behin eta berriro azpimarratzen dute gainera, haien iritziz oso garrantzitsua eta berritzailea baita.\nInterpretazio honi, baina, funtsezko akatsa ikusten diot nik, entsegu kliniko osoaren diseinua kolokan jartzeko bestekoa gainera: hemen komentatu genuenez, plazebo fenomenoa ez da bat eta bakarra (kasu honetan, krema analgesiko faltsu batekin pizten den mekanismoa), eta beraz ezin dugu esperimentu honen emaitza plazebo guztietara estrapolatu. Gauza bera esan genezake meditazioari buruz: mindfulness denominazioa duen prozedura hori ez da egin daitekeen meditazio bakarra; meditazio teknika arinagoak dauden bezala (mindfulness “faltsu” bezela izendatutako horixe bera, esate baterako), sakonagoak ere badaude (ezpata sartuta minik hartzen ez duen fakirrarena adibidez), eta seguraski plazebo izenez ezagutzen dugun fenomeno zabal horrekin mekanismo neurofisiologikoak partekatzen dituzte.\nEdonola ere, ñabardura hauek gainetik, ondorio argi eta garbia nagusitzen da: meditazioak (zenbat eta sakonago, hobe) minaren perzepzioan eragin indartsua duela, eta min kronikoaren kontrolean paper garrantzitsua jokatu dezakeela. Kontuan har dezagun, osagileok zein pazienteek!\n3 pensamientos sobre “Meditazioaren eragin fisiologikoa (Zeidan 2015)”\n2016/01/08 en 8:33 am\nZurekin ados, Oier. Plazebo efektua, testuinguruak sortzen duela onartzen badugu, sham mindfulness taldeko emaitzak ez dira oso fidagarriak.\nIrakurri gabe, oso sesgatua dagoen ikerketa iruditzen zait. Arnasketa “zuzen” batek mekanismo analgesikoak piztuko balitu bezala…\n2016/01/08 en 8:52 am\nGako nagusia meditazioaren sakontasunean dago, nire ustez; eta hori monitorizatzea hain da zaila… (nola jakin pazienteak guri interesatzen zaizkigun pentsamentu zehatzak pentsatzen ari den??). Halere, horrek ez du meditazioaren berezko balioa ezeztatzen.\nPingback: Thich Quang Duc eta minaren kontrola | Fisteus


manzanaen ahoskatzea: nola ahoskatu manzana Espainieran\nNola ahoskatu manzana\nmanzanaen ahoskatzea hemen Espainiera [es]\nmanzanan ahoskera Ahoskatu duenak: Sento (Espainia, Gizonezkoa\t)\nmanzanan ahoskera Ahoskatu duenak: mayorcatorce (Espainia, Gizonezkoa\t)\nmanzanan ahoskera Ahoskatu duenak: pleitecas (Espainia, Gizonezkoa\t)\nmanzanan ahoskera Ahoskatu duenak: IgnasiPerez (Espainia, Gizonezkoa\t)\nmanzanan ahoskera Ahoskatu duenak: ieliei (Espainia, Emakumezkoa\t)\nmanzanan ahoskera Ahoskatu duenak: lartt (Espainia, Emakumezkoa\t)\nmanzanan ahoskera Ahoskatu duenak: jzsalcido (Mexiko, Gizonezkoa\t)\nmanzanan ahoskera Ahoskatu duenak: camilorosa (Txile, Gizonezkoa\t)\nmanzanan ahoskera Ahoskatu duenak: Larousseilustrado (Argentina, Gizonezkoa\t)\nmanzanan ahoskera Ahoskatu duenak: wordfor (Kolonbia, Emakumezkoa\t)\nmanzanan ahoskera Ahoskatu duenak: dama (Costa Rica, Emakumezkoa\t)\nmanzanan ahoskera Ahoskatu duenak: mangonzalezmor (Kolonbia, Emakumezkoa\t)\nmanzanan ahoskera Ahoskatu duenak: DiegoJuan (Argentina, Gizonezkoa\t)\nmanzanan ahoskera Ahoskatu duenak: gardenvillage (Kolonbia, Gizonezkoa\t)\nmanzanan ahoskera Ahoskatu duenak: abstract (Guatemala, Gizonezkoa\t)\nmanzanan ahoskera Ahoskatu duenak: SebastianPerilla (Kolonbia, Gizonezkoa\t)\nmanzanan ahoskera Ahoskatu duenak: ArturoV (Mexiko, Gizonezkoa\t)\nmanzanan ahoskera Ahoskatu duenak: Orphneus (Argentina, Gizonezkoa\t)\nmanzanan ahoskera Ahoskatu duenak: MileCRamirez (Kolonbia, Emakumezkoa\t)\nHobetu dezakezu? Zure ahoskatzea desberdina da? Ahoskatu manzana Espainieran\nPartekatu manzana-ren ahoskera Espainieran:\nmanzana adibidea esaldi batean\nEs mejor una manzana podrida, que una sana, porque la manzana podrida está más cerca de la verdad que la manzana sana. (Juan José Saer, Cicatrices)n ahoskera Ahoskatu duenak: Covarrubias (Espainia, Gizonezkoa)\nQue buena esta la manzana que cuelga de la ramitan ahoskera Ahoskatu duenak: ArturoV (Mexiko, Gizonezkoa)\nEncontré un gusano dentro de la manzanan ahoskera Ahoskatu duenak: adoodle (Mexiko, Gizonezkoa)\nLa manzana es mi fruta preferida.n ahoskera Ahoskatu duenak: pleitecas (Espainia, Gizonezkoa)\nLa corteza terrestre es más fina, en comparación, que la cáscara de una manzana. (Leonardo Moledo, Curiosidades del planeta Tierra)n ahoskera Ahoskatu duenak: Covarrubias (Espainia, Gizonezkoa)\nBa al dakizu manzana ahoskatzen?\nmanzana oraindik ez dago ahoskatua:\nGrabatu manzana manzana [es]\nAusazko hitza: bueno, Chile, Sevilla, Medellín, queso